title: সুকর্ণ

text: সুকর্ণ (জন্ম: "কুসনো সুসরোদিহার্দজু") (৬ই জুন, ১৯০১ - ২১ জুন ১৯৭০) ছিলেন ইন্দোনেশিয়ার প্রথম রাষ্ট্রপতি এবং নেদারল্যান্ডের কাছ থেকে স্বাধীনতা লাভের জন্য সংগঠিত সফল সংগ্রামের নেতৃত্বদানকারী। তিনি ইন্দোনেশিয়ার জাতির জনক হিসেবে স্বীকৃত। তিনি ১৯৪৫ সাল থেকে ১৯৬৭ সাল পর্যন্ত ইন্দোনেশিয়ার রাষ্ট্রপতি ছিলেন। সুকর্ণ ওলন্দাজ ঔপনিবেশিক শাসনামলে ইন্দোনেশিয়ার জাতীয়তাবাদী আন্দোলনের প্রথম সারির নেতা এবং এক দশকেরও বেশি সময় রাজনৈতিক বন্দি হিসেবে ওলন্দাজ কারাগারে আটক ছিলেন। পরবর্তীতে জাপানি বাহিনী ইন্দোনেশিয়ায় অভিযান পরিচালনা করলে তিনি ও তার সঙ্গীরা কারাগার থেকে মুক্তি পান। তিনি ও তার জাতীয়তাবাদী আন্দোলনকারীরা জাপানিদের যুদ্ধে সাহায্য করার জন্য এক চুক্তিতে আসেন এবং বিনিময়ে জাপানি বাহিনী তাদের জাতীয়তাবাদী চেতনা বিকাশের সুযোগ দেয়। জাপানি বাহিনী আত্মসমর্পন করার পর সুকর্ণ ও মোহাম্মদ হাতা ১৭ আগস্ট ১৯৪৫ সালে ইন্দোনেশিয়ার স্বাধীনতার ঘোষণা করেন, যেখানে সুকর্ণ প্রথম রাষ্ট্রপতি মনোনীত হন। ১৯৪৯ সালে ওলন্দাজরা ইন্দোনেশিয়ার স্বাধীনতা স্বীকৃতি প্রদানের পূর্ব পর্যন্ত সুকর্ণ জনগনকে একত্রিত করে কূটনৈতিক ও সামরিক পন্থায় পুনরায় ওলন্দাজ উপনিবেশ স্থাপনের চেষ্ঠাকে ব্যার্থ করেন।


title: সুকর্ণ

text: সংসদীয় গণতন্ত্র একটি বিশৃঙ্খল সময় পর করার পর, সুকর্ণ ১৯৫৯ সালে "নির্দেশিত গণতন্ত্র" নামক একটি স্বৈরাচারী ব্যবস্থা প্রতিষ্ঠিত করেন। ১৯৬০-এর দশকের গোড়ার দিকে দেখা যায় সুকর্ণ দেশের ব্যাবস্থাপনাকে নতুন একটি দিগন্তে নিয়ে যাচ্ছেন। তিনি যেমন একদিকে ইন্দোনেশিয় কমিউনিস্ট দলকে নিরাপত্তা দিতেন তেমনি ইসলামপন্থী ও সামরিক উপস্থিতিও মেনে নিয়েছিলেন। সুকর্ণ সোভিয়েত ইউনিয়ন ও চীন থেকে সাম্রাজ্যবাদ বিরোধী কিছু উগ্রপন্থী বৈদেশিক নীতি চালো করেছিলেন। ৩০ সেপ্টেম্বর একটি আন্দোলনে ইন্দোনেশিয়ার বামপন্থী দল ভেঙ্গে গিয়েছিল এবং সূহার্ত নামে তার এক জেনারেল তার স্থলাভিষিক্ত হন। ২১ জুন ১৯৭০ সালে মৃত্যুর পূর্ব পর্যন্ত তাকে গৃহবন্দি করে রাখা হয়।


title: চতুরাজি

text: চতুরাজি বা চার রাজা চারজন খেলোয়াড়ের জন্য দাবার মত খেলা। ১০৩০ খ্রিষ্টাব্দের আবু রায়হান আল বিরুনির ভারত বিষয়ক গ্রন্থে এই খেলার প্রথম উল্লেখ পাওয়া যায়। প্রকৃতপক্ষে দুইটি পাশার গুটি ব্যবহার করে খেলার জন্য এই খেলা সম্ভাবনার ওপর নির্ভরশীল।


title: চতুরাজি

text: ক্যাপ্টেন হিরাম কক্স প্রথমে চারজন খেলোয়াড়ের পাশার গুটি ব্যবহারের খেলাকে চতুরাজির বদলে চতুরঙ্গ বলে উল্লেখ করেন এবং তার মতে চতুরাজি ছিল চতুরঙ্গের কিস্তিমাতের নাম। পরবর্তীকালে অধ্যাপক ডানকান ফোর্বস ক্যাপ্টেন কক্সের তত্ত্বকে সম্প্রসারিত করে তাঁদের কক্স-ফোর্বস তত্ত্বতে বলেন যে, চতুরাজি থেকে দুই জনের খেলা চতুরঙ্গ খেলার উৎপত্তি হয়, যার থেকে পরবর্তীকালে আধুনিক দাবা খেলার উৎপত্তি হয়। তাঁদের মতে চতুরাজি থেকে পাশার গুটি সরিয়ে পরবর্তীকালে সম্ভাব্যতার বদলে বুদ্ধিকে স্থান দেওয়া হয়।


title: চতুরাজি

text: চারটি বিভিন্ন রঙের গুটি দিয়ে এই খেলাটি হয়ে থাকে। চারজন খেলোয়াড় প্রত্যেকে একটি করে রঙের গুটি পায়। প্রত্যেক খেলোয়াড় পেছনের সারিতে চারটি বল ও তার ঠিক সামনের সারিতে চারটি বোড়ে পায়। চারটি বল হল "রাজা", "গজ", "ঘোড়া" এবং "নৌকা"। রাজা দাবা খেলার রাজার মতো চাল দিতে পারে। গজ দাবার নৌকার মত এবং ঘোড়া দাবার ঘোড়ার মত চাল দিতে পারে। নৌকার চাল সতরঞ্জের আলফিলের মতো চাল দেয়। এই নিয়মে নৌকা আড়াআড়ি ভাবে দুই ঘর অন্য গুটিকে টপকে যেতে পারে।


title: চতুরাজি

text: বোড়ে দাবার বোড়ের মত চাল দিতে পারে, কিন্তু প্রথমে জোড়া ঘর যেতে পারে না। বোড়ের উত্তরণ দাবার নিয়মের মতো উল্টো দিকের সারিতে হয় যেমন, g স্তম্ভে থাকা চিত্রের লাল বোড়ের উত্তরণ a স্তম্ভে হয়। কিন্তু দাবার বোড়ের উত্তরণ মতো চতুরাজিতে বোড়ে যে কোন বল প্রতিস্থাপিত করতে পারে না। বোড়েটি যে প্রারম্ভিক অবস্থায় সারি বা স্তম্ভে ছিল, শুধু সেই সারি বা স্তম্ভের বল দ্বারাই প্রতিস্থাপিত হতে পারে ফলে এতে রাজা দ্বারাও প্রতিস্থাপিত হওয়ার সুযোগ থাকে।


title: চতুরাজি

text: কোন নৌকা কোন স্থানে গেলে যদি ২×২ চতুর্ভুজের প্রত্যেকটি ঘরেই অন্য প্রতিপক্ষের নৌকা থাকে, তবে প্রথম নৌকা বাকি তিন নৌকাকে দখল করতে পারবে। এই নিয়মকে "নৌকার জয়" বলে।


title: চতুরাজি

text: পাশার গুতি দুটি চার তল বিশিষ্ট কাঠির মতো দেখতে। প্রত্যেক সুযোগে, পাশার দুটি গুটি একসঙ্গে ফেলা হয়। খেলোয়াড়দের বাতাসে গুটিগুলি ছুড়ে লুফতে হয়। গুটির ওপর লেখা সংখ্যা দিয়ে খেলার চাল দেওয়া হয়। এতে ১ ও ৬ সংখ্যা থাকে না।প্রত্যেক দানে দুইটি পাশার গুটির জন্য দুইটি চাল দেওয়া যায়। খেলোয়াড় এক বা ভিন্ন গুটি সরাতে পারে বা চাইলে দান নাও দিতে পারেন।


title: চতুরাজি

text:
এই খেলায় কিস্তি বা কিস্তিমাত নেই। রাজাকেও খেলা থেকে উচ্ছেদ করা যায়। বিপক্ষের গুটি উচ্ছেদ করে পয়েন্ট সংগ্রহ করা হয়। খেলার উদ্দেশ্য হল খেলার শেষে যত বেশি সংখ্যক সম্ভব পয়েন্ট সংগ্রহ করে নিয়ে বিজয়ী হওয়া। গুটির পয়েন্টগুলি হল নিম্নরূপঃ
যে খেলোয়াড় তিন প্রতিপক্ষের তিনটি রাজাই উচ্ছেদ করতে পারেন, তাঁকে ৫৪ পয়েন্ট দেওয়া হয়।


title: সুস্মিতা বন্দ্যোপাধ্যায়

text: সুস্মিতা বন্দ্যোপাধ্যায় (বিবাহ পরবর্তী নাম সৈয়েদা কমলা) (মৃত্যু ৪ঠা সেপ্টেম্বর ২০১৩) ছিলেন একজন ভারতীয় লেখিকা। একজন আফগানকে বিবাহ করে তালিবান শাসনে আফগানিস্তানে বসবাসের অভিজ্ঞতা থেকে তিনি ১৯৯৭ খ্রিষ্টাব্দে "কাবুলীওয়ালার বাঙালী বউ" নামে একটি স্মৃতিধর্মী পুস্তক রচনা করেন। ২০১৩ খ্রিষ্টাব্দের ৪ঠা সেপ্টেম্বর আফগানিস্তানের পাক্তিকা প্রদেশে ৪৯ বছর বয়সে তালিবান জঙ্গীদের গুলিতে তাঁর মৃত্যু হয়।


title: সুস্মিতা বন্দ্যোপাধ্যায়

text: সুস্মিতা বন্দ্যোপাধ্যায় ১৯৬৪ খ্রিষ্টাব্দে কলকাতার এক হিন্দু ব্রাহ্মণ পরিবারে জন্মগ্রহণ করেন। ১৯৮৮ খ্রিষ্টাব্দের ২রা জুলাই তিনি কলকাতায় জানবাজ খান নামে এক আফগানকে গোপণে বিবাহ করেন। তাঁর পিতা মাতা বিবাহের খবর জানতে পেরে তাঁকে বিবাহ বিচ্ছেদের জন্য বললে তিনি জানবাজের সাথে আফগানিস্তান চলে যান। কিন্তু সেখানে গিয়ে তিনি আবিষ্কার করেন যে তাঁর স্বামীর আগেই গুলগুটি নামক এক মহিলার সাথে বিবাহ হয়ে গেছিল। এতদসত্ত্বেও তিনি খানের পাতিয়া গ্রামে পারিবারিক বাড়িতে থেকে যান। ধাত্রীবিদ্যায় প্রশিক্ষিত সেবিকা হওয়ায় তিনি সেই গ্রামের মহিলাদের জন্য এক স্বাস্থ্যকেন্দ্র খোলেন।


title: সুস্মিতা বন্দ্যোপাধ্যায়

text:
আফগানিস্তানে তালিবান শাসন শুরু হলে, সুস্মিতা সেই দেশে মৌলবাদী শক্তির বিকাশ লক্ষ্য করেন। তালিবান শাসনে শিক্ষা প্রতিষ্ঠান ও স্বাস্থ্যকেন্দ্রগুলি বন্ধ করার আদেশ জারীর পর ১৯৯৫ সালের মে মাসে তালিবানরা তাঁর বানানো স্বাস্থ্যকেন্দ্রটি আবিষ্কার করে তাঁকে প্রচন্ড মারধোর করে।
এর পর তিনি দুইবার পালানোর চেষ্টা করে ধরা পড়লে তাঁকে গ্রামেঘরবন্দী করে রাখা হয়। তাঁর বিরুদ্ধে এক ফতোয়ায় ১৯৯৫ খ্রিষ্টাব্দের ২২শে জুলাই তাঁর মৃত্যুদণ্ড দেওয়া হয়।. কিন্তু গ্রামের প্রধানের সহায়তায় তিনি তিনজন তালিবানকে একে-৪৭ রাইফেলের সাহায্যে গুলি করে গ্রাম থেকে পালাতে সফল হন। তিনি সেখান থেকে কাবুল পৌঁছে ১২ই আগষ্ট বিমানে কলকাতা চলে আসতে সফল হন।.


title: সুস্মিতা বন্দ্যোপাধ্যায়

text: ২০১৩ খ্রিষ্টাব্দ অব্দি তিনি ভারতে বাস করেন ও বহু পুস্তক রচনা করেন। এই বছর তিনি আফগানিস্তান ফিরে যান এবং পাক্তিকা প্রদেশে স্বাস্থ্যকর্মী হিসেবে কাজ করেন। সেখানকার মহিলাদের জীবনযাত্রা নিয়ে তিনি একটি চলচ্চিত্র বানানো শুরু করেন।


title: সুস্মিতা বন্দ্যোপাধ্যায়

text: আফগান পুলিশের মতে, সন্দেহভাজন তালিবান জঙ্গীরা ২০১৩ খ্রিষ্টাব্দের ৪ঠা সেপ্টেম্বর পাক্তিকা প্রদেশে তাঁর বাড়িতে জোর করে প্রবেশ করে তার স্বামীকে বেঁধে তাঁকে অপহরণ করে নিয়ে যায়। পরের দিন সকালে প্রাদেশিক রাজধানী শারানা শহরের এক প্রান্তে এক মাদ্রাসার পাশে তাঁর মৃতদেহ পাওয়া যায়। তাঁর দেহে ২০টি গুলির ছিদ্র পাওয়া যায়। আফগান পুলিশের মতে তাঁকে সামাজিক কাজকর্ম ও তাঁর লিখিত বইয়ের জন্য অথবা শুধুমাত্র ভারতীয় হওয়ার জন্য খুন করা হয় যদিও তালিবানরা জানায় তাঁরা এই আক্রমণ করেননি। পরবর্তীকালে আফগানিস্তানের ইসলামি আন্দোলনের আত্মঘাতী দল নামক একটি তালিবানপন্থী জঙ্গীদল এই ঘটনার দায়িত্ব স্বীকার করে নেয়। মোল্লা নাজিবুল্লাহর নেতৃত্বাধীন এই দলটির পক্ষ থেকে এক প্রতিনিধি জানান যে, তাঁরা সুস্মিতাকে ভারতীয় চর বলে সন্দেহ করতেন বলে হত্যা করেছেন। যদিও সুস্মিতার প্রতিবেশীদের মতে তাঁর মৃত্যুর জন্য বাড়ির বাইরে বোরখা না পরাও কারণ হতে পারে।


title: সুস্মিতা বন্দ্যোপাধ্যায়

text: সুস্মিতা বন্দ্যোপাধ্যায় ১৯৯৫ খ্রিষ্টাব্দে "কাবুলিওয়ালার বউ" নামে এক পুস্তক রচনা করেন। এই বইয়ে তাঁর আফগান ব্যবসায়ী জানবাজ খানের সাথে প্রেম ও বিবাহ, ১৯৮৯ খ্রিষ্টাব্দে আফগানিস্তানে চলে যাওয়া, তালিবান শাসনে মুখোমুখি হওয়া প্রতিকূলতা ও সেখান থেকে ভারতে পলায়ন, এই কাহিনী বর্ণিত আছে। ২০০৩ খ্রিষ্টাব্দে তাঁর বইকে ভিত্তি করে বলিউড থেকে এস্কেপ ফ্রম তালিবান নাম এক চলচ্চিত্র তৈরী হয়। এছাড়াও তিনি ২০০০ খ্রিষ্টাব্দে "তালিবানি অত্যাচার - দেশে ও বিদেশে" ও "মুল্লাহ ওমর, তালিবান ও আমি" এবং ২০০১ খ্রিষ্টাব্দে "এক বর্ণ মিথ্যে নয়" ও "সভ্যতার শেষ পুণ্যবাণী" রচনা করেন।


title: দ্বিগুণ দাবা

text: দ্বিগুণ দাবা ১৯১৬ খ্রিষ্টাব্দে জুলিয়েন গ্রান্ট হেওয়ার্ড দ্বারা আবিষ্কৃত ভিন্ন ধরণের দাবা খেলা বিশেষ।


title: দ্বিগুণ দাবা

text: ব্রিটিশ চেস ম্যাগাজিন পত্রিকায় সর্বপ্রথম এই খেলার নিয়মাবলী প্রকাশিত থয়। এই খেলা ১২×১৬ ঘরবিশিষ্ট দাবার বোর্ডে খেলা হয়। প্রত্যেক খেলোয়াড় পাশাপাশি রাখা দুটি সম্পূর্ণ দাবার গুটির সেট নিয়ে খেলতে পারেন। খেলার সকল নিয়ম সাধারণ দাবা খেলার মতন। তাছাড়া কিছু অতিরিক্ত নিয়ম আছে। বোড়ে প্রথম চালে সর্বোচ্চ চার ঘর পর্যন্ত যেতে পারে। রাজা শুধুমাত্র তার নিজের অর্ধের বোর্ডেই ক্যাসলিং করতে পারে। প্রতিপক্ষের দুটি রাজার যেকোন একটিকে কিস্তিমাত করলেই খেলা শেষ হয়ে যায়।


title: দ্বিগুণ দাবা

text:
হোসে রাউল কাপাব্লাঙ্কা, যিনি ১৯২০ এর দশকে বিভিন্ন ধরণের দাবা খেলার ওপর পরীক্ষা করেছিলেন, তিনি এই দ্বিগুণ দাবা খেলার ওপর আকৃষ্ট হন। তিনি ২২শে এপ্রিল, ১৯২৯ থেকে ২৬শে এপ্রিল ১৯২৯ লন্ডনের রয়্যাল অটোমোবাইল ক্লাবে গেজা মারোকজির সঙ্গে চারটি খেলার একটি প্রতিযোগিতায় নামেন এবং প্রতিযোগিতা +২−০=২ ফলাফলে জিতে যান।
সাদা: গেজা মারোকজি কালো : হোসে রাউল কাপাব্লাঙ্কা
১. i6 m10 ২. h6 Nn10 ৩. Nc3 Nc10 ৪. Nn3 d8 ৫. m3 e8 ৬. Bl3 Bd10 ৭. d3 Be10 ৮. g5 Qd11 ৯. e4 0-0-0 ১০. Be3 f7 ১১. Qg4 g7 ১২. 0-0-0 Nf10 ১৩. Bfj5 Rdg12 ১৪.Qh3 h8 ১৫. Qm2 i7 ১৬. Ni3 Ng8 ১৭. h7 Ni9 ১৮. Nge2 k8 ১৯. k5 j7 ২০. Bjk4 Njk10 ২১. j5 g6 ২২. Ng4 Nj8 ২৩. Bh4 Ne11 ২৪. Bi5 Nl7 ২৫. Bxd10 Qxd10 ২৬. Qh2 Nl9 ২৭. Bk2 Qo9 ২৮. k6 Qxh2 ২৯. Rxh2 Nj6 ৩০. Bh1 jxk6 ৩১. jxk6 Bh9 ৩২. Ni5 Bef11 ৩৩. 0-0 Nm7 ৩৪. Nl4 Bj8 ৩৫. Qo4 0-0 ৩৬. Bn7 Rij12 ৩৭. n6 Nml5 ৩৮. Rn5 Ql10 ৩৯. Rh4 Ql6 ৪০. Qp4 Nj4 ৪১. Nj5 Qn8 ৪২. Rxj4 Qxn7 ৪৩. l5 Qn10 ৪৪. Rp5 p10 ৪৫. Ro4 Kp11 ৪৬. Bf4 Bl10 ৪৭. Bh2 Bn8 ৪৮. Nl6 Bj11 ৪৯. Bo6 Bxo6 ৫০. Rxo6 l9 ৫১. Ro8 m9 ৫২. Rdh1 Rg10 ৫৩. Bg1 Qn9 ৫৪. R8o5 Ro10 ৫৫. Nn7 Rxo5 ৫৬. Rxo5 Bxg1 ৫৭. Np8 Qp9 ৫৮. Nxg1 (চিত্র দেখুন) Nxl5 ৫৯. Rh4 Rj9 ৬০. Rho4 Ro12 ৬১. n7 Nxm3 ৬২. Rm4 Nk2 ৬৩. Rk1 Rhj12 ৬৪. Rxk2 Rj1+ ৬৫. Kn2 Rxg1+ ৬৬. Kd2 Nk10 ৬৭. Qp7 Nl8 ৬৮. Qo7 n10 ৬৯. Rkm2 Nn9 ৭০. Nxn9 Qxn9 ৭১. Qn6 Rj11 ৭২. Ko3 l8 ৭৩. Rn4 Qn8 ৭৪. Rn3 Ri1 ৭৫. Ne2 Ri3 ৭৬. Rmm3 Rxm3 ৭৭. Rxm3 Rj6 ৭৮. Nf4 Qh2 ৭৯. Nfh3 Ql2 ৮০. Qn4 Bxk6 ৮১. Nxk6 Rxk6 ৮২. p4 Rk3 ৮৩. Rm5 Rj12 ৮৪. Kp2 Rxh3 ৮৫. Qi4+ l7 ৮৬. Qxh3 Qxf2+ ৮৭. Kc3 Rj2 ৮৮. Ro3 Qc5+ ৮৯. Kb3 Qxc2+ ৯০. Kb4 Qxb2+ ৯১. Kc4 Rc2+ ৯২. Kd5 Qb5+ ৯৩. Kd4 Qc5# খেলার ফল - ০–১


title: দানব দাবা

text: দানব দাবা এক ভিন্ন ধরণের দাবা খেলা বিশেষ।


title: দানব দাবা

text: এই ধরণের খেলায় সাদা একটি রাজা ও চারটি বোড়ে নিয়ে কালোর সমস্ত গুটির বিপক্ষে খেলতে নামে। সাধারন দাবা খেলার সমস্ত নিয়ম এই খেলায় প্রযোজ্য। তাছাড়া একটি অতিরিক্ত নিয়ম আছে। সাদা প্রতি চালে পরপর দুটি চাল দিতে পারে। সেই দান সাদা একটি গুটি দুইবার চালিয়ে বা দুইটি গুটি পরপর চালিয়ে করতে পারে। এই খেলার উদ্দেশ্য প্রতিপক্ষকে কিস্তিমাত করে পরাজিত করা। দ্বিতীয় দানে কিস্তির মুখে পড়ার সুযোগ না থাকলে সাদার রাজা প্রথম দানে কিস্তির মুখে যাওয়ার ক্ষমতা আছে। দুটি দানেই যদি রাজা কিস্তিলাভ করে তবেই রাজাকে কিস্তি দেওয়া যায়।


title: দানব দাবা

text: সাদা বোড়ের উত্তরণ ঘটে মন্ত্রীর আবির্ভাব ঘটলেই সাদা পরের দানে কিস্তিমাতের আবেদন করতে পারে। এমনকি বোর্ডে দুইটি রাজা থাকলেও সাদা রাজা সহজেই কিস্তিমাত করতে পারে।


title: দানব দাবা

text: দানব দাবায় সাদা কালোকে তখনই কিস্তিমাত দিতে পারে, যখন কালো যে স্থানেই যাক না কেন, সাদা পরপর দুটি দানে কালো রাজাকে কিস্তি দিতে পারে। চিত্রের উদহারণ স্বরূপ সাদা তার বোড়েকে এমন একটি ঘরে নিয়ে যায় যাতে কালো রাজাকে আক্রমণ করতে পারে অর্থাৎ পরের পরপর দুই দানে কিস্তি দিতে পারে। কিস্তি এড়াবার জন্য কালো মন্ত্রী দিয়ে সাদা রাজাকে কিস্তি দিতে সক্ষম হয় না।


title: মহারাজা এবং সিপাহীরা

text: মহারাজা এবং সিপাহীরা বা "সতরঞ্জ দিবানা শাহ" বা "পাগল রাজার খেলা", একটি জনপ্রিয় ভিন্ন ধরণের দাবা খেলা বিশেষ। এই খেলা ঊনবিংশ শতাব্দীতে ভারতে প্রথম খেলা হয়।


title: মহারাজা এবং সিপাহীরা

text: কালো সাধারণ দাবার সমস্ত গুটি নিয়ে খেলার সুযোগ পায়, এই খেলায় প্রত্যকটি কালো গুটির নাম হল "সিপাহী"। সাদা মাত্র একটি গুটি নিয়ে খেলতে পারে, তার নাম "মহারাজা" যা সাধারণ দাবার মন্ত্রী এবং ঘোড়ার চাল দিতে পারে। উভয়পক্ষের উদ্দেশ্য থাকে পরস্পরকে কিস্তিমাত করে পরাজিত করা। এই খেলায় বোড়ের উত্তরণ নিয়ম অগ্রাহ্য করা হয়।


title: মহারাজা এবং সিপাহীরা

text: ৮x৮ বোর্ডে নিখুঁত খেলা খেললে কালো সর্বদা বিজয়ী হয়। হান্স বোডলেন্ডারের মতে, "একজন সতর্ক কালো খেলোয়াড়ের জেতাই উচিত। যদিও সবসময় তা সম্ভব নয়, এবং বহু ক্ষেত্রে, যখন সাদা 'মহারাজা' কালোর সারি ভেদ করে দেয়, তখন সাদার জেতার ভালো সুযোগ থাকে।"


title: মহারাজা এবং সিপাহীরা

text: এই খেলার ধাঁধা মীমাংসা হয়ে গেছে। জর্জ সাভডারিসের সৃষ্ট নিম্নলিখিত নিয়মে খেললে সাদা যে ভাবেই খেলুক না কেন, কালো জোর করে জয় পাবেই।


title: মহারাজা এবং সিপাহীরা

text: এবার মহারাজা যদি a1 ঘরে থাকে তবে:


title: মহারাজা এবং সিপাহীরা

text: নতুবা:


title: রিজেন্ট এয়ারওয়েজ

text: রিজেন্ট এয়ারওয়েজ () হল বাংলাদেশি বেসরকারি বিমান পরিবহন সংস্থা। এই এয়ারলাইন্সের মালিক এইচজি এভিয়েশন লিঃ, যা হাবিব গ্রুপের একটি অধীনস্থ প্রতিষ্ঠান। এই প্রতিষ্ঠানটি শাহজালাল আন্তর্জাতিক বিমানবন্ধর থেকে পরিচালনা করা হয়। কোম্পানিটি প্রতিষ্ঠিত হয় ২০১০ সালে এবং এর প্রথম যাত্রা শুরু হয় একই বছর ১০ নভেম্বরে।


title: রিজেন্ট এয়ারওয়েজ

text: এই বিমান সংস্থাটি দুটি বোয়িং ৭৩৭-৭০০ বিমানের মাধ্যমে দেশই এবং আন্তর্জাতিক ফ্লাইট পরিচালনা করে থাকে।


title: রিজেন্ট এয়ারওয়েজ

text: রিজেন্ট এয়ারওয়েজ অভ্যন্তরীণ ও আন্তর্জাতিক মিলিয়ে মোট পাঁচটি গন্তব্যে ফ্লাইট পরিচালনা করছে। আন্তর্জাতিক ফ্লাইটের সূচনা হয় ২০১৩ সালের ১৫ জুলাই কুয়ালালামপুর ফ্লাইটের মাধ্যমে। ৯ অক্টোবর থেকে ব্যাংককে ফ্লাইট পরিচালনার কাজ চলছে। এছাড়াও ভবিষ্যতে সিঙ্গাপুর এবং হংকংয়ে পরিসেবা চালুরও পরিকল্পনা রয়েছে। ১৫ জুলাই ২০১৩ পর্যন্ত রিজেন্ট এয়ারওয়েজ নিম্নোক্ত গন্তব্যে যাত্রা করছে-


title: রিজেন্ট এয়ারওয়েজ

text: বমবার্ডলার ড্যাশ-৮-কিউ৩০০ বিমানটি ৫০টি আসন রয়েছে যার প্রত্যেকটি সুলভ শ্রেণীর ও ২-২ বিন্যাসে সাজানো আছে। প্রত্যেকটি আসনের পিচ ৩২" করে।


title: রিজেন্ট এয়ারওয়েজ

text: বোয়িং ৭৩৭-৭০০ বিমানটিতে মোট ১২৬ জন যাত্রী ভ্রমণ করতে পারে যার মধ্যে ১২ টি আসন বিজনেস ক্লাসের এবং বাকীগুলি সুলভ শ্রেণীর। বিজনেস ক্লাসের আসনগুলি ২-২ বিন্যাসে সাজানো ও প্রতিটি আসনের পিচ ৪৫" এবং সুলভ শ্রেণীর আসনগুলির বিন্যাস ৩-৩ ও এই আনগুলির পিচ ৩৩"।


title: রিজেন্ট এয়ারওয়েজ

text: অভ্যন্তরীণ পরিসেবায় সাধারণত যাত্রীদের স্যান্ডউইচ, ভাজা বাদাম, ম্যাংগো বার এবং পানীয় সরবরাহ করা হয়। দুটি বমবার্ডলার ড্যাশ-৮-কিউ৩০০ বিমানে এধরনের সেবা যেওয়া হলেও যাত্রীদের বিনোদনের কোন ব্যাবস্থা নেই।


title: রিজেন্ট এয়ারওয়েজ

text: আন্তর্জাতিক ফ্লাইটে যাত্রীদের বিমান ফ্লাইট ক্যাটারিং সেন্টারের সরবরাহকৃ খাবার পরিবেশন করা হয় যার মধ্যে দেশীয় এবং আন্তর্জাতিক স্বাদের খাবার থাকে।


title: রিজেন্ট এয়ারওয়েজ

text: আগস্ট ২০১৩ পর্যন্ত নিম্নোক্ত বিমানগুলো বহরে যুক্ত আছে-


title: বেইরুট দাবা

text: ১৯৯২ খ্রিষ্টাব্দে জিম উইন্সলো দ্বারা উদ্ভাবিত বেইরুট দাবা এক ভিন্ন ধরণের দাবা খেলা বিশেষ।


title: বেইরুট দাবা

text: বেইরুট দাবা খেলা সাধারণ দাবার বোর্ড ও গুটি নিয়ে খেলা হয়। খেলার নিয়মও সাধারণ দাবা খেলার মতন। তবে একটি অতিরিক্ত নিয়ম রাখা হয়েছে। খেলা শুরু হওয়ার আগে প্রতি খেলোয়াড় গোপণে তাঁর ভাগের রাজা বাদে যে কোন একটি গুটিতে একটি লাল বিন্দু আটকে দেন। এই গুটিকে "বোমা বাহক" বলে। খেলার যে কোন চালে, খেলোয়াড় চাল না দিয়ে, মুখে "বুম!" বলে শব্দ উচ্চারণ করে বোমা বাহক গুটিকে উল্টে দিতে পারেন। এর ফলে খেলা থেকে বোমা বাহক এবং তার দখলীকৃত ঘর সংলগ্ন সবদিকের ৩x৩ এলাকায় থাকা ঘরে অবস্থিত নিজের ও প্রতিপক্ষের সমস্ত গুটিকে উচ্ছেদ করতে হয়।


title: বেইরুট দাবা

text: এই খেলা জেতার দুইটি উপায় আছে - ১) প্রতিপক্ষকে কিস্তিমাত করা, ২) প্রতিপক্ষের রাজাকে বোমা বাহক দ্বারা বোমা মেরে উড়িয়ে দেওয়া।


title: পারমাণবিকৌশল

text: ১৯৭২ খ্রিষ্টাব্দে রবার্ট মন্টে মার্সাই দ্বারা উদ্ভাবিত পারমাণবিকৌশল বা স্ট্র্যাটোমিক এক ভিন্ন ধরণের দাবা খেলা বিশেষ।


title: পারমাণবিকৌশল

text: এই খেলা ১০×১০ দাবা বোর্ডে দাবার সমস্ত গুটি নিয়ে খেলা হয়। এর সঙ্গে প্রতি খেলোয়াড় দুটি করে "ক্ষেপণাস্ত্র" বা "নিউক্লীয়া" গুটি এবং দুটি করে অতিরিক্ত বোড়ে পায়। সাধারণ দাবার সমস্ত নিয়মাবলী এই খেলায় প্রযোজ্য। তবে বোড়ের উত্তরণ দশমের সারির বদলে নবম সারিতে বা র‍্যাঙ্কে হয় এবং বোড়ে থেকে ক্ষেপণাস্ত্রতেও উত্তরণ করা যায়। ক্ষেপণাস্ত্র সাধারণতঃ রাজার মত প্রতি দানে যে কোন দিকে এক ঘর পর্যন্ত যেতে পারে এবং অন্যান্য গুটির মতো অন্য গুটি দ্বারা উচ্ছেদ হতে পারে।


title: পারমাণবিকৌশল

text:
ক্ষেপণাস্ত্র গুটির বিশেষ ক্ষমতা হল উৎক্ষেপণ। উৎক্ষেপণের দুটি পূর্বশর্ত রয়েছে - ১) উৎক্ষেপণের আগে বোড়ে ছাড়া অন্য যে কোন একট গুটির উচ্ছেদ হতে হবে, ২) ক্ষেপণাস্ত্রকে প্রতিপক্ষের গুটি দ্বারা আক্রান্ত হওয়া চলবে না। এই দুই পূর্বশর্ত পূরণ হলে কোন খেলোয়াড় যে কোন সময় যে কোন ঘরে ক্ষেপণাস্ত্র উৎক্ষেপণ করতে পারে।
উৎক্ষেপিত ক্ষেপণাস্ত্র তার লক্ষ্যে অবস্থিত গুটি এবং তার সংলগ্ন ৩×৩ ঘরগুলিতে অবস্থিত উভয় দলের গুটিকে উচ্ছেদ করতে পারে। একমাত্র রাজাকে উচ্ছেদ করতে ক্ষেপণাস্ত্র পারে না। উৎক্ষেপণের ফলে ক্ষেপণাস্ত্রটি নিজেও উচ্ছেদ হয়ে যায়।


title: চেসেন্স

text: ১৯৮৯ খ্রিষ্টাব্দে জিম উইন্সলো দ্বারা উদ্ভাবিত চেসেন্স এক ভিন্ন ধরণের দাবা খেলা বিশেষ।।


title: চেসেন্স

text: এই খেলাটি ৬×৯ আয়তক্ষেত্রের দাবা বোর্ডে খেলা হয়। চিত্রে দেখানো কালো ঘরগুলিতে খেলা হয়না। প্রত্যেক খেলোয়াড়ের একটি করে রাজা ও নয়টি করে বোড়ে থাকে। এর মধ্যে তিনটি করে বোড়ে খেলার শুরুতে বোর্ডের বাইরে থাকে।


title: চেসেন্স

text:
এই খেলায় রাজাকে নড়ান যায় না এবং প্রারম্ভিক অবস্থানেই স্থির করে রাখা হয়। বোড়ে নিজের দলের অন্য বোড়ের অবস্থানের সাপেক্ষে নিম্নলিখিত উপায়ে নড়তে পারে।
কোনো বোড়ে চিত্রে দেখানো কালো ঘরগুলিতে যেতে পারে না। যখন বোড়ে ঘোড়ার মত চাল দিতে পারে, শুধু সেই অবস্থা ছাড়া কোন অবস্থাতেই কালো ঘর গলিকে অতিক্রম করতে পারে না। বোর্ডে কোন বৈধ চাল দেওয়ার উপায় না থাকলে খেলোয়াড় অতিরিক্ত বোড়েকে প্রারম্ভিক ছয়টি অবস্থানের যে কোন খালি অবস্থানে এনে খেলা চালু রাখতে পারে। কিস্তি, কিস্তিমাত এবং উচ্ছেদের নিয়ম দাবার মত। কিন্তু এই খেলায় কিস্তিমাত ও চালমাত উভয় ভাবেই প্রতিপক্ষকে পরাজিত করা যায়। খেলোয়াড়ের কন বৈধ দান না থাকলে চালমাত হলেও পরাজিত ঘোষণা করা হয়।


title: অ্যালিস দাবা

text: ১৯৫৩ খ্রিষ্টাব্দে ভার্নন রায়ল্যান্ডস পার্টন দ্বারা উদ্ভাবিত অ্যালিস দাবা এক ভিন্ন ধরনের দাবা খেলা বিশেষ। এই খেলাটির নাম লুইস ক্যারলের লেখা থ্রু দ্য লুকিং গ্লাস অ্যান্ড হোয়াট অ্যালিস ফাউন্ড দেয়ার বইয়ের প্রধান চরিত্র অ্যালিসের নামে হয়েছে। অ্যালিস দাবা খেলায় দুই বোর্ডের মধ্যে গুটি স্থানান্তুরণকে ঐ বইয়ে অ্যালিসের আয়নার মধ্যে দিয়ে যাত্রার সঙ্গে তুলনা করা হয়েছে।


title: অ্যালিস দাবা

text: অ্যালিস দাবা খেলায় গুটি স্থানান্তরণের সাধারণ নিয়ম এই খেলায় নতুন খেলোয়াড়দের মধ্যে বেশির ভাগ সময়ে হতভম্ব ভাবের সৃষ্টি করে। গুটির স্থানান্তরণের ফলে গুটির এক বোর্ড থেকে অদৃশ্য হওয়া আবার আচমকা উদয় হওয়া অধিকাংশ সময়ে বিস্ময় ও মজাদার ভুল ভ্রান্তির সৃষ্টি করে। "যা দেখছি আসলে তা নয়" এই অভিজ্ঞতা পার্টনের উদ্ভাবিত অনেক ধরনের দাবা খেলার মধ্যে অ্যালিস দাবাকে সর্বাধিক জনপ্রিয় করে তুলেছে।


title: অ্যালিস দাবা

text: সাধারণ দাবার গুটি এই দাবায় ব্যবহার করা হয়। গুটির সংখ্যাও সাধারণ দাবার শখ্যার সমান। কিন্তু এই খেলায় দুটি বোর্ড ব্যবহার করা হয়। খেলার শুরুতে উভয় দলের গুটি একটিমাত্র 'ক' বোর্ডে থাকে। অপর বোর্ডটি খালি থাকে।


title: অ্যালিস দাবা

text: সাধারণ দাবার নিয়মে অ্যালিস দাবায় চাল দেওয়া যায়। কিন্তু প্রত্যেক চালের পরে গুটিটিকে অপর বোর্ডে স্থানান্তর করতে হয়। এই স্থানান্তরণের নিয়ম হল যে, কোন গুটি চালালে একটি বোর্ডে যে স্থানে পৌছনোর কথা, অপর বোর্ডের ঠিক সেই স্থানে তাঁকে স্থানান্তর করতে হবে। কিন্তু এই স্থানান্তরের দুটি পূর্বশর্ত আছে - ১) স্থানান্তরের দানটি বৈধ হতে হবে এবং ২) স্থানান্তর করে যে ঘরে গুটিটি যাবে, সেটি ফাঁকা থাকতে হবে। রাজা অন্য বোর্ডে সেই ঘরে কখনোই স্থান্তারিত হতে পারবে না, যে ঘরে গেলে তাকে কিস্তির মুখে পড়তে হবে।


title: অ্যালিস দাবা

text: কোন গুটি যে বোর্ডে অবস্থান করছে সবসময় শুধু সেই বোর্ডের প্রতিপক্ষ গুটিকে উচ্ছেদ করতে পারে, অন্য বোর্ডের গুটিকে পারে না। কিন্তু উচ্ছেদের পরে অন্য বোর্ডে স্থানান্তরের নিয়মে স্থানান্তরিত হতে হয়।


title: অ্যালিস দাবা

text: চিত্রে বর্ণিত খেলায় ১. Nf3 e6 এর পর সাদা ঘোড়া ও কালো বোড়ে A বোর্ড থেকে স্থানান্তরের ফলে B বোর্ডের যথাক্রমে f3 ও e6 ঘরে স্থানান্তর হয়ে যায়। এর পর ২. Ne5 Bc5 এর পর সাদা ঘোড়া A বোর্ডে ফিরে আসে ও কালো গজ B বোর্ডে চলে যায়। এরপর যদি ৩. Nxf7 এর পরে সাদা ঘোড়া B বোর্ড স্থানান্তরিত হয়, তবে কালোর ৩...Kxf7 চাল সম্ভব নয় কারণ কালো রাজা A বোর্ডে কিন্তু সাদা ঘোড়া B বোর্ডে রয়েছে। আবার ৩...Bxf2+ সম্বব নয় কারণ B বোর্ডে থাকা গজ A বোর্ডে থাকা বোড়েকে উচ্ছেদ করতে পারবে না। কিন্তু A বোর্ডের f2 তে বোড়ে থাকা সত্ত্বেও ৩... Bg1 দান সম্ভব, কারণ B বোর্ডে দানটি বৈধ এবং ক বোর্ডে g1 ঘরটি ফাঁকা।


title: অ্যালিস দাবা

text: অ্যালিস দাবায় অনেক প্রকারে বোকার মাত দেওয়া যায় ।


title: অ্যালিস দাবা

text: এদের মধ্যে চিত্রেরটি বর্ণনা করা হল- ১. e4 d5 ২. Be2 dxe4? ৩. Bb5# (চিত্রে দেখুন)। প্রথম দর্শনে মনে হবে কালো তার রাজা ও সাদার গজের মধ্যে নিজের কোন গুটি দিলেই সমস্যা মিটে যাবে। (যেমন ৩...Bd7 or ৩...Nc6 or ৩...c6)। কিন্তু অ্যালিস দাবার নিয়মানুসারে মধ্যের গুটিটি B বোর্ডে স্থানান্তরিত হয়ে যাবে। তাছাড়া কালো কিস্তি থেকে বাঁচতে ৩...Kd7 চাল দিয়ে B বোর্ডে পালিয়ে যেতে পারবে না, কারণ A বোর্ডে চালটি বৈধ নয়। অতএব কিস্তিমাত।


title: অ্যালিস দাবা

text:
আরেক ধরনের বোকার মাত: ১. e4 d6 ২. Bc4 Qxd2? ৩. Bb5#
এবং আরেক ধরনের: ১. e4 e5 ২. Qh5 Nf6? ৩. Qxe5#


title: অ্যালিস দাবা

text: অ্যালিস দাবায় শিক্ষাত্রীর মাতের উদহারণ দেওয়া হল


title: অ্যালিস দাবা

text: ১৯৯৬ খ্রিষ্টাব্দে অনুষ্ঠিত আইসে গ্রাঁ প্রতিযোগিতায় প্রিঁ পল ইয়ারাউট বনাম জর্জ জেলিস এর অ্যালিস দাবা খেলার বর্ণনা দেওয়া হল।


title: অ্যালিস দাবা

text: ১. d3 Nf6 ২. Nc3 c5 ৩. Qd2 Nc6 ৪. d4/A Rb8 ৫. e3 g5 ৬. f4 Rbg8/A ৭. Nd5/A h6 ৮. Nf3 gxf4/A ৯. Bxf4 Rg4 ১০. Be5/A Rh5 ১১. 0-0-0 [চিত্র] ১১. ... Ne4/A ১২. Bc7 Ra4/A ১৩. Ba6 Bg7 ১৪. Bb5/A Rc4+ ১৫. Kb1/A Rf5/A ১৬. Ba5/A Rxd5 ১৭. Qxd5/A Qxa5 ১৮. a3 Qd2/A ১৯. Qxd7+ Kf8 ২০. Qxg7/A Qc3 ২১. Rd8/A ১–০ (কালোর পরাজয় স্বীকার)


title: উবুন্টু (দর্শন)

text: উবুন্টু ( ;) হল দক্ষিণ আফ্রিকার বন্টু উপজাতিদের একটি শব্দ যার অর্থ হল অপরের জন্য মানবতা। এই শব্দটি মানবতাবাদী দর্শন, নৈতিক ভাবাদর্শ, উবুন্টুইজম ও মানবতাবাদী বোঝাতে আশি এবং নব্বইয়ের দশক থেকে ব্যবহার হয়ে আসছে।


title: উবুন্টু (দর্শন)

text: নেলসন ম্যান্ডেলার নেতৃত্বে দক্ষিণ আফ্রিকার গণতান্ত্রিক আন্দোলনের সময় থেকে এই শব্দটি দক্ষিণ আফ্রিকার বাইরে ব্যাপক জনপ্রিয় হতে শুরু করে। এছাড়া ডেসমন্ড টুটুর লেখার মাধ্যমেও ইংরেজি ভাষাভাষী জনগণের মধ্যেও তা জনপ্রিয়তা লাভ করে।


title: উবুন্টু (দর্শন)

text: উবুন্টু শব্দটি দক্ষিণ আফ্রিকায় উনিশ শতকের শুরুর দিক থেকেই আবির্ভাব হতে শুরু করে। বিভিন্ন ধরনের অনুবাদে মানবতা, সদয়গুণ, পরোপকারিতা দয়াশীলতা ইত্যাদি উঠে আসতে থাকে। তবে ব্যকরনগত ভাবে এর উৎপত্তি হয়েছে উন্টু শব্দ থেকে যার অর্থ মানুষ বা ব্যক্তি। এর সাথে উবু (বিশেষ্য, অর্থ মানবতা) উপসর্গটি যোগ করার ফলে শব্দটি দারায় উবুন্টু যার পুরো আর্থ দারায় মানুষের জন্য মানবতা বা অপরের জন্য মানবতা।


title: উবুন্টু (দর্শন)

text: উবুন্টু শব্দের অনেক অর্থ বিদ্যমান তবে এর মূল মূল উৎপত্তিস্থল দক্ষিণ আফ্রিকান ভাষাগুলোতেই এর যুতসই সংজ্ঞা পাওয়া যায় না (উবুন্টুর সম্পর্কে সক্ষিন আফ্রিকান এবং আফ্রিকান বংশোদ্ভূতরা কি মনে করেন তা জানতে একটা জরিপ চালানো হয়েছিল)। আফ্রিকানদের মতে উবুন্টু হল এমন একটি সমাজ যেখানে সকলকে মানবতার সাথে বিবেচনা করা হয়।


title: উবুন্টু (দর্শন)

text: মিচায়েল ওনিইবুচি এজের মতে উবুন্টুর মূল দর্শনকে এভাবে সংজ্ঞায়িত করা যেতে পারে- একজন মানুষের সাথে আরেকজনের পার্থক্য, স্বতন্ত্র বিচার ধারা এবং ভিন্ন অবস্থান থাকা সত্ত্বেও অপরের মতামতকে সম্মান করা এবং তার দর্শনকে স্বীকৃতি প্রদান করা। এটি অবশ্যই একটি সৃষ্টিশীল সঙ্গায়ন। মানবতা একটি চারিত্রিক গুন। সমাজের এই পরিবর্তনের মাঝে টিকে থাকতে হলে প্রত্যেকের প্রয়োজন প্রত্যেককে। এই দর্শনের মতে "আমরা একে অপরের সৃষ্টিশীলতা ভাগাভাগি করে নেই এক সাথে চলব বলে। তুমি আছ বলে আমি আছি, আর অবশ্যই আমি আছি বলে তুমি আছ, শত পার্থক্য এবংমূল্যবোধ থাকা সত্ত্বেও আমি একাই কোন একক স্বত্বা নই"।


title: মহান কুরুশ

text: পারস্যের দ্বিতীয় কুরুশ বা মহান কুরুশ (পুরাতন ফার্সি: "কুরুশ"; নতুন ফার্সি: کوروش بزرگ ; ইংরেজি: Cyrus the Great "সাইরাস দ্য গ্রেট" সি. ৬০০ খ্রিস্টপূর্ব বা ৫৭৬ খ্রিস্টপূর্ব–৫৩০ খ্রিস্টপূর্ব) ছিলেন পারসিক হাখমানেশী সাম্রাজ্যের প্রতিষ্ঠাতা। সাম্রাজ্যটি এশিয়া, ইউরোপ ও আফ্রিকা—এই তিন মহাদেশে বিস্তৃত ছিল। ইরান ছাড়াও বর্তমান কালের আফগানিস্তান, পাকিস্তান, মধ্য এশিয়ার অংশবিশেষ, এশিয়া মাইনর (তুরস্ক), থ্রাকে (গ্রিস), কৃষ্ণ সাগরের উপকূল, ইরাক, সৌদি আরবের উত্তরাংশ, জর্দান, প্যালেস্টাইন, লেবানন, সিরিয়া, প্রাচীন মিশরের সব গুরুত্বপূর্ণ এলাকা এবং লিবিয়া এই সাম্রাজ্যের অন্তর্ভুক্ত ছিল। এটি প্রাচীন বিশ্বের বৃহত্তম সাম্রাজ্যগুলির একটি। তার রাজকীয় উপধিগুলো ছিল, মহান রাজা, পারস্যের রাজা, অ্যানসানের রাজা, মিডিয়ার রাজা, ব্যাবিলনের রাজা, সুমেরের রাজা ও আক্কাদ, তিনি ছিলেন পৃথিবীর চর্তুকোণের রাজা। এছাড়াও ৫৩৯ এবং ৫৩০ খ্রিস্টপূর্বের মাঝামাঝি কোন এক সময় সাইরাস সিলিন্ডারের ঘোষণা পত্রের মাধ্যমে বৈশ্বয়ীক মানবাধিকার ঘোষণা করেছিলেন যা বিশ্বের ইতিহাসে ঐতিহাসিকভাবে গুরুত্বপূর্ণ প্রথম মানবাধিকারের সনদ।


title: মহান কুরুশ

text: মাহান কুরুশের শাসণকাল ২৯ থেকে ৩১ বছর পর্যন্ত স্থায়ী ছিল। কুরুশ তার সাম্রাজ্য বিস্তার করেছিলেন প্রথম মিডিস সাম্রাজ্য দখলের মাধ্যমে, তারপর লিডিয় সাম্রাজ্য এবং পরবর্তীতে নিও-ব্যাবিলন সাম্রাজ্য দখল করেছিলেন। ব্যাবিলনীয় সাম্রাজ্যের ভেতরে তখন সিরিয়া ও প্যালেস্টাইনও অন্তর্ভুক্ত ছিল। যে কারণে এই দুটি দেশও সাইরাসের কর্তৃত্বাধীন হয়ে পড়ে। এরপর কিছুদিন ক্ষমতা সংহত করার পর তিনি মধ্য এশিয়ার মাসাগেটা নামক এক জাতিকে আক্রমণ করেন, তার সাথে ছিলেন স্যার দারেয়া। মাসাগেটাদের সাথে যুদ্ধে দারেয়ার সাথে কুরুশও ডিসেম্বর ৫৩০ খ্রিস্টপূর্বে নিহত হন। তার মৃত্যুর পর তার পুত্র দ্বিতীয় ক্যাম্বিসাস সিংহাসনে বসেন ও পিতার মৃতদেহ উদ্ধার করে পাসাগার্ডাতে সমাধিস্থ করেন। মাহন কুরুশ বেঁচে থাকতে কখনো মিশর আক্রমণ করেন নি কিন্তু তার পুত্র ক্যাম্বিসাস মিশর আক্রমণ ও দখল করে হাখমানেশী সাম্রাজ্যে যুক্ত করেন। এছাড়াও তিনি নাবিয়া ও সাইরেনাইসা নামক আরো দুটি রাজ্য দখল করতে সমর্থ হয়েছিলেন।


title: মহান কুরুশ

text: প্রাচীর উৎস


title: মহান কুরুশ

text: আধুনিক সময়ের উৎস


title: স্যাম্ পিট্রডা

text: স্যাম্ পিট্রডা (জন্ম: ৪ঠা মে, ১৯৪২) একজন ভারতীয় ইঞ্জিনিয়ার, ব্যবসা নির্বাহী এবং নীতি সৃষ্টিকর্তা। তিনি জনসাধারণ তথ্য পরিকাঠামো ও প্রবর্তিত নেভিগেশনের উপর ভারতের প্রধানমন্ত্রীর উপদেষ্টা ও ভারতের জাতীয় উদ্ভাবন কাউন্সিলের চেয়ারম্যান।


title: স্যাম্ পিট্রডা

text: তিনি জাতিসংঘের একজন উপদেষ্টা হিসেবেও কাজ করেছেন।


title: স্যাম্ পিট্রডা

text: স্যাম্ পিট্রডা উড়িষ্যার তিতলাগড়ে জন্মগ্রহন করেন। তিনি মহাত্মা গান্ধী এবং তার দর্শনের দ্বারা গভীরভাবে প্রভাবিত হয়েছিলেন। তার স্কুলজীবন গুজরাতে শুরু হয়। পরে তিনি মার্কিন যুক্তরাষ্ট্রে গিয়েছিলেন এবং শিকাগোর ইলিনয় ইন্সন্টীটিউট্ অব্ টেকনলজি থেকে ইলেক্ট্রিক্যাল ইঞ্জিনিয়ারিং -এ মাস্টার ডিগ্রী অর্জন করেন।


title: মার্টিনা নাভ্রাতিলোভা

text: মার্টিনা নাভ্রাতিলোভা (; জন্ম: ১৮ অক্টোবর ১৯৫৬) চেকস্লোভাকিয়ার প্রাগে জন্মগ্রহণকারী বিখ্যাত আমেরিকান টেনিস খেলোয়াড় ও কোচ। অবসরপ্রাপ্ত চেক-আমেরিকান টেনিস খেলোয়াড় নাভ্রাতিলোভা একসময় আন্তর্জাতিক টেনিস অঙ্গনে বিশ্বের শীর্ষস্থানীয় ও সেরা প্রমিলা খেলোয়াড়ের মর্যাদা লাভ করেছিলেন। জন্মকালীন সময়ে তাঁর নাম ছিল "মার্টিনা সুবার্তোভা"। তিনি তাঁর সময়কালে টেনিস এককে, দ্বৈতে এবং মিশ্র দ্বৈতে একচ্ছত্র আধিপত্য বিস্তার করেছিলেন। স্তন ক্যান্সারে আক্রান্ত নাভ্রাতিলোভা ফেব্রুয়ারি, ২০১০ সালে হাসপাতালে ভর্তি হন ও পরের মাসেই চিকিৎসার মাধ্যমে আরোগ্য লাভ করেন।


title: মার্টিনা নাভ্রাতিলোভা

text: নাভ্রাতিলোভা ১৮বার গ্র্যান্ড স্ল্যাম এককে বিজয়ী হয়েছেন। ৩১বার মহিলাদের দ্বৈতে শিরোপা জয় করে সর্বকালের সেরা রেকর্ড গড়েন। এছাড়াও ১০বার প্রধান প্রধান প্রতিযোগিতার মিশ্র দ্বৈতে বিজয়ী হয়েছেন। উইম্বলেডনের এককের ফাইনালে ১২বার অংশগ্রহণ করে রেকর্ডসংখ্যক ৯বার বিজয়ী হন। তন্মধ্যে ১৯৮২ থেকে ১৯৯০ সালে একাধারে অংশগ্রহণ করেন। তিনি এবং বিলি জিন কিং - প্রত্যেকেই ২০বার উইম্বলেডন জয় করেন। মার্গারেট কোর্ট এবং ডরিস হার্টের সাথে তিনিও গ্র্যান্ড স্ল্যামের বক্সড সেট নামে পরিচিত গ্র্যান্ড স্ল্যামের একক, দ্বৈত এবং মিশ্র দ্বৈত জয় করেন।


title: মার্টিনা নাভ্রাতিলোভা

text: আধুনিক টেনিস যুগের এককে সর্বাধিক ১৬৭বার এবং দ্বৈতে ১৭৭বার জয় করে রেকর্ড সৃষ্টি করেন। এছাড়াও, সর্বাধিক ৭৪টি খেলায় ধারাবাহিকভাবে বিজয়ী হয়েছেন তিনি। ধারাবাহিকভাবে ১১বার প্রধান প্রতিযোগিতাগুলোর এককের ফাইনালে অংশ নিয়ে দ্বিতীয় স্থানে অবস্থান করছেন, স্টেফি গ্রাফ করেছেন ১৩বার। মহিলাদের দ্বৈতে প্যাম শ্রিভারের সাথে ১০৯টি খেলায় বিজয়ী হয়েছেন। উভয়ে ১৯৮৪ সালে প্রধান চারটি প্রতিযোগিতার শিরোপা জয় করেন।


title: মার্টিনা নাভ্রাতিলোভা

text: সাবেক বিশ্বের ১নং মহিলা খেলোয়াড় বিলি জিন কিং নাভ্রাতিলোভা সম্পর্কে ২০০৬ সালে বলেছেন যে, "প্রমিলাদের টেনিস ইতিহাসের জীবিত খেলোয়াড়ের মধ্যে একক, দ্বৈত এবং মিশ্র দ্বৈতে তিনি সর্বোত্তম।"


title: ইউনিকোডে দাবার প্রতীকসমূহ

text:
দাবার প্রতীকগুলি ইউনিকোডের অংশ।
চিত্র ব্যবহারের পরিবর্তে, ইউনিকোড অক্ষর সেটে সংজ্ঞায়িত করা চিহ্ন দ্বারা দাবা গুটি উপস্থাপন করা যায়। এটি সম্ভব করে তোলে:


title: ইউনিকোডে দাবার প্রতীকসমূহ

text: এই প্রতীকগুলি প্রদর্শন বা মুদ্রণ করার জন্য, কম্পিউটারে ইনস্টল থাকা ভাল ইউনিকোড সমর্থক এক বা একাধিক ফন্ট থাকলে তা নথিতে (ওয়েব পৃষ্ঠা, ওয়ার্ড প্রসেসর নথি ইত্যাদি) ব্যবহার করা আবশ্যক।


title: ইউনিকোডে দাবার প্রতীকসমূহ

text: দাবার প্রতীকগুলি বিবিধ প্রতীকসমূহের অংশ।


title: আধুনিক দাবা

text: ১৯৬৮ খ্রিষ্টাব্দে গ্যাব্রিয়েল বিসেন্টে মরা দ্বারা উদ্ভাবিত আধুনিক দাবা এক ভিন্ন ধরনের দাবা খেলা বিশেষ।


title: আধুনিক দাবা

text: আধুনিক দাবা ৯ x ৯ দাবা বোর্ডে খেলা হয়। এই খেলায় প্রতি খেলোয়াড় সাধারণ দাবার প্রচলিত সমস্ত গুটি ছাড়াও দুইটি অতিরিক্ত গুটি পায়। এর মধ্যে একটি হল একটি অতিরিক্ত বোড়ে ও অপরটি হল "প্রধানমন্ত্রী"


title: আধুনিক দাবা

text: খেলা প্রচলিত দাবার সমস্ত নিয়ম মেনে চলে। শুধু একটি অতিরিক্ত নিয়ম প্রধানমন্ত্রীর ক্ষেত্রে প্রযোজ্য। প্রধানমন্ত্রী গুটিটি দাবার গজ ও ঘোড়া উভয়ের দান দিতে পারে।


title: ঘাসফড়িং (দাবার গুটি)

text: ঘাসফড়িং এক ধরণের অপ্রচলিত দাবার গুটি বিশেষ।


title: ঘাসফড়িং (দাবার গুটি)

text: "চেল্টেমহ্যাম একজামিনার" পত্রিকায় প্রকাশিত এক দাবা সংক্রান্ত সমস্যার সমাধানে ১৯১৩ খ্রিষ্টাব্দে টমাস রেনার ডসন ঘাসফড়িং গুটিকে প্রথম উদ্ভব করেন । এই গুটিকে ইংরেজী G বর্ণ এবং উল্টানো মন্ত্রী দিয়ে সূচিত করা হয়।


title: ঘাসফড়িং (দাবার গুটি)

text: ঘাসফড়িং যে দাবাতে খেলা হয়, তাকে ঘাসফড়িং দাবা বলে। এই দাবার কোন কোন ক্ষেত্রে বোড়েকে এক সারি এগিয়ে রেখে আটটি করে ঘাসফড়িং গুটিকে দ্বিতীয় ও সপ্তম সারিতে রাখা হয়, আবার কোন কোন ক্ষেত্রে মন্ত্রীর বদলেীকটি করে ঘাসফড়িংকে রাখা হয়।


title: ঘাসফড়িং (দাবার গুটি)

text: ঘাসফড়িং দাবার মন্ত্রীর মতো সোজাসুজি বা আড়াআড়ি ভাবে যে কোন দিকে যেতে পারে। কিন্তু সেটা করতে গেলে তাকে নিজের দলের বা প্রতিপক্ষের কোন একটি গুটিকে টপকে ঐ গুটির ঠিক পরের ঘরে যেতে হয়। যদি টপকে যাওয়ার মতো কোন গুটি না থাকে বা পরপর একাধিক গুটি থাকে, তবে ঘাসফড়িংকে নড়ানো যায় না। ঘাসফড়িং যে গুটিকে টপকে যায়, তার ওপর কোন রকম প্রভাব ফেলে না। কিন্তু টপকে যাওয়ার পরে যে ঘর পৌঁছয়, সে ঘরে বিপক্ষের গুটি থাকলে তাকে উচ্ছেদ করতে পারে। উদহারণ স্বরূপ, প্রথম চিত্রে d4 এ থাকা সাদা ঘাসফড়িং b2, d1, d7 ও h8 ঘরে যেতে পারবে এবং a7 ঘরে গিয়ে কালো বোড়েকে উচ্ছেদ করতে পারবে। কিন্তু g4 যেতে গেলে দুইটি গুটি টপকাতে হবে বলে যেতে পারে না।


title: অ্যান্ডারনাখ দাবা

text: অ্যান্ডারনাখ দাবা এক ভিন্ন ধরনের দাবা খেলা বিশেষ।


title: অ্যান্ডারনাখ দাবা

text: এই দাবার নাম জার্মানীর অ্যান্ডারনাখ শহরের নামানুসারে দেওয়া হয়েছে। এই শহরে ভিন্ন ধরনের দাবাপ্রেমীরা প্রতি বছর মিলিত হন। ১৯৯৩ খ্রিষ্টাব্দের এই রকম এক সভায় এক দাবার সমস্যার প্রতিযোগিতায় অ্যান্ডারনাখ দাবাকে সামনে আনা হয়।


title: অ্যান্ডারনাখ দাবা

text: অ্যান্ডারনাখ দাবায় সাধারণ দাবার সমস্ত নিয়ম প্রযোজ্য। এছাড়া একটি বিশেষ নিয়ম আছে। এই দাবায় কোন গুটি বিপক্ষের গুটিকে উচ্ছেদ করলে বিপক্ষের রং ধারণ করে। কিন্তু রাজা যদি বিপক্ষের কোন গুটিকে উচ্ছেদ করে, তখন তার রং পরিবর্তন হয় না। যে দানে বিপক্ষের কোন গুটিকে উচ্ছেদ হয় না, সেই দান সাধারণ দাবার নিয়ম মেনে চলে। বোড়ের উত্তরণ হলে রং পরিবর্তন না হলেও অষ্টম সারিতে থাকা বিপক্ষের কোন গুটি উচ্ছেদ করে বোড়ের উত্তরণ হলে উত্তরণের পর নতুন গুটির রং পরিবর্তন হয়।


title: অ্যান্ডারনাখ দাবা

text: পাশে দেখানো চিত্র অ্যান্ডারনাখ দাবার সমস্যার একটি উদহারণ। এই সমস্যার উদ্দেশ্য তিন দানে সমাধান করে চিত্রে প্রদর্শিত অবস্থানে পৌছনো। সমস্যাটির সমাধান হল-


title: ইউনাইটেড এয়ারওয়েজ

text: ইউনাইটেড এয়ারওয়েজ বা ইউনাইটেড এয়ারওয়েজ লিমিটেড হল বাংলাদেশি বেসরকারি বিমান পরিবহন সংস্থা যার সদর দফতর ঢাকার উত্তরায় অবস্থিত। এটি মূলত ঢাকার শাহজালাল আন্তর্জাতিক বিমানবন্দর থেকে পরিচালিত হয় তবে এর দ্বিতীয় হাব হল চট্টগ্রামের শাহ আমানত আন্তর্জাতিক বিমানবন্দর। কোম্পানিটি প্রথম প্রতিষ্ঠিত হয় ২০০৫ সালে তবে এর প্রথম ফ্লাইট শুরু হয় ২০০৭ সালের ১০ জুলাই। এটি আইসল্যান্ড এয়ার থেকে ক্রয়কৃত একটি বমবার্ডিয়ার ড্যাশ-৮-১০০ এর প্রথম ফ্লাইট শুরু করে।


title: ইউনাইটেড এয়ারওয়েজ

text: গত ৬ বছরের পরিসেবায় ইউনাইটেড এয়ারওয়েজ প্রায় ৩৮,০০০ ফ্লাইট পরিচালনা করে প্রায় ১৪ লক্ষ যাত্রী এবং ২,৮০০ টন মালামাল পরিবহন করেছে। সব মিলিয়ে এর কর্মী সংখ্যা প্রায় ১,০০০।


title: ইউনাইটেড এয়ারওয়েজ

text: বাংলাদেশের সর্ববৃহৎ ইউনাইটেড এয়ারওয়েজের দেশের অভ্যন্তরীণ প্রায় সবগুলো রুটে ফ্লাইট রয়েছে যা একে স্থানীয় যাত্রীদের কাছে জনপ্রিয় করে তুলেছে। বিমান সংস্থাটি অভ্যন্তরীণ ও আন্তর্জাতিক মিলিয়ে প্রায় ১৪ টি রুটে ফ্লাইট পরিচালনা করে। অভ্যন্তরীন ফ্লাইটগুলো পরিচালিত হয় হযরত শাহজালাল আন্তর্জাতিক বিমানবন্দর থেকে অপরদিকে মাসকট ও কলকাতার আন্তর্জাতিক রুটগুলো পরিচালিত হয় চট্টগ্রামের শাহ আমানত আন্তর্জাতিক বিমানবন্দর থেকে।


title: ইউনাইটেড এয়ারওয়েজ

text: ২০০৫ সালে বৃটিশ প্রবাসী বাংলাদেশি ক্যাপ্টেন তাজুল ইসলাম এবং আরও কয়েকজন বিমান চলাচল প্রফেশনাল ও দেশি বিদেশি উদ্যোগতার সমন্বয়ে ইউনাইটেড এয়ারলাইন্স গঠন করেন। ২০০৫ সালের ২৮ জুন কোম্পানিটি বেসামরিক বিমান চলাচল মন্ত্রণালয় থেকে এয়ার ট্রান্সপোর্ট লাইসেন্স পায়। বর্তমানে এটি বাংলাদেশের একটি পাবলিক লিমিটেড কোম্পানি।


title: ইউনাইটেড এয়ারওয়েজ

text: বিমান সংস্থাটি আইসল্যান্ড এয়ার থেকে কেনা বমবার্ডিয়ার ড্যাশ ৮-১০০ বিমান দিয়ে ২০০৭ সালের ১০ জুলাই ঢাকা সিলেট ফ্লাইট শুরু করে। এর পরের বছরেই এটি অভ্যন্তরীণ রুটে কক্সবাজার, যশোর, বরিশাল এবং আন্তর্জাতিক রুটে ঢাকা-কলকাতা এবং ঢাকা-চট্টগ্রাম ফ্লাইট চালু করে। আইসল্যান্ড এয়ার থেকে কেনা আরও একটি বমবার্ডিয়ার ড্যাশ ৮-১০০ বিমান ইউনাইটেডের বহরে যোগ দেয়।


title: ইউনাইটেড এয়ারওয়েজ

text: ২০০৯ সালে ফ্লাইটলাইন থেকে একটি ম্যাকডনেল ডগলাস এমডি-৮৩ বহরে যোগ হয় এবং ঢাকা থেকে লন্ডন , দুবাই, কুয়ালালামপুর ও কাঠমান্ডু রুটে ফ্লাইট চলাচল শুরু হয়।


title: ইউনাইটেড এয়ারওয়েজ

text: ২০১০ সালে ইউনাইটেড ঢাকা দুবাই এবং চেক ইয়ার থেকে কেনা এয়ারবাস এ-৩১০-৩০০ বিমানের মাধ্যমে সিলেট-লন্ডন ফ্লাইট চালু করে।


title: ইউনাইটেড এয়ারওয়েজ

text: ভবিষ্যতে ইউনাইটেড দোহা, সিঙ্গাপুর, করাচী, রেঙ্গুন, দমদম, রিয়াদ, আবুধাবি ও জাকার্তায় পরিসেবা বিস্তৃত করার পরিকল্পনা করছে।


title: ইউনাইটেড এয়ারওয়েজ

text: ২০১৪ সালের ২৪শে সেপ্টেম্বর বুধবার সন্ধ্যা সাতটায় এক জরুরি সংবাদ সম্মেলনে বিমান পরিচালনার সঙ্গে যুক্ত প্রতিষ্ঠানটির কর্মকর্তারা ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল অনির্দিষ্টকালের জন্য স্থগিত ঘোষণা করেন। প্রতিষ্ঠানটির পরিচালক (ফ্লাইট অপারেশন্স) বলেন, ফ্লাইট পরিচালনা করতে যে খরচ হয় এই মুহূর্তে সেই খরচ নির্বাহের অর্থ ইউনাইটেড এয়ারলাইনসের নেই। এর একদিন আগে কোম্পানির প্রতিষ্ঠাকালীন চেয়ারম্যান তাসবিরুল আহমেদ চৌধুরী পদত্যাগ করেন। এই অচল অবস্থা তিন দিন চলার পর ২৭শে সেপ্টেম্বর প্রতিষ্ঠানটির মার্কেটিং অ্যান্ড কমিউনিকেশন্স বিভাগের ডিজিএম জানান যে অচল অবস্থার অবসান হয়েছে এবং উড্ডয়ন চালুর সিদ্ধান্ত হয়েছে। সেই মোতাবেক ঢাকা সৈয়েদপুর অভ্যন্তরীণ ফ্লাইট এর মধ্য দিয়ে উড্ডয়ন পুনরায় চালু হয়। এ ঘটনায় দেশের ভেতর এবং অন্তত চারটি বিদেশি এয়ারপোর্টে যাত্রীরা সীমাহীন দুর্ভোগে পড়েন।


title: ইউনাইটেড এয়ারওয়েজ

text: ৬ মার্চ ২০১৬ তারিখ থেকে ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল আবারো অনির্দিষ্টকালের জন্য স্থগিত ঘোষণা করে। এবং এখন পর্যন্ত তাদের এ সেবা স্থগিত রয়েছে।


title: ইউনাইটেড এয়ারওয়েজ

text: ইউনাইটেড এয়ারওয়েজ নিম্নোক্ত গন্তব্যসমূহে ফ্লাইট পরিচালনা করে (২৫ এপ্রিল ২০১৩ পর্যন্ত):


title: ইউনাইটেড এয়ারওয়েজ

text:
== বিমান বহর
২০ আগস্ট ২০১৩ পর্যন্ত ইউনাইটেড এয়ারওয়েজে নিম্নোক্ত বিমানসমূহ ব্যবহার হয়েছে:


title: ইউনাইটেড এয়ারওয়েজ

text: আগস্ট ২০১৩ পর্যন্ত সবগুলো বিমানের গড় বয়স ২০.২ বছর।


title: আলেখিনের বন্দুক

text: আলেখিনের বন্দুক দাবার এক ধরনের আক্রমণাত্মক ব্যূহ বিশেষ।


title: আলেখিনের বন্দুক

text: আলেখিনের বন্দুক বিশ্ব দাবা চ্যাম্পিয়ান আলেকসান্দর আলেখিনের নামানুসারে হয়েছে। ১৯৩০ খ্রিষ্টাব্দে সান রেমোতে তিনি গ্র্যান্ডমাস্টার আরোন নিমজোভিচের বিরুদ্ধে এই পদ্ধতিতে খেলে জয়লাভ করেন।


title: আলেখিনের বন্দুক

text: আলেখিনের বন্দুকের ধারণাটি হল দুইটি নৌকাকে পরপর একে অপরের পেছনে রেখে তাদের পেছনে মন্ত্রীকে রেখে তিনটি প্রধান শক্তিকে এক সারিতে নিয়ে আসা। এই ধরনের গুটির অবস্থান প্রতিপক্ষের বিরুদ্ধে এক তীব্র আক্রমণের সূচনা করে। কিছু বিরল ক্ষেত্রে দুই নৌকা ও এক মন্ত্রীর বদলে দুই মন্ত্রী ও এক নৌকা এই পদ্ধতিতে সাজানো হয়।


title: আলেখিনের বন্দুক

text: আলেখিন বনাম নিমজোভিচের খেলায় ২৬ নম্বর দানে আলেকসান্দর আলেখিন আলেখিনের বন্দুক অবস্থান রচনা করার মাত্র চার দান পরেই নিমজোভিচ তাঁর আক্রমণ প্রতিরোধ করতে না পেরে পরাজিত হন।


title: আলেখিনের বন্দুক

text: ১. e4 e6 ২. d4 d5 ৩. Nc3 Bb4 ৪. e5 c5 ৫. Bd2 Ne7 ৬. Nb5 Bxd2+ ৭. Qxd2 0–0 ৮. c3 b6 ৯. f4 Ba6 ১০. Nf3 Qd7 ১১. a4 Nbc6 ১২. b4 cxb4 ১৩. cxb4 Bb7 ১৪. Nd6 f5 ১৫. a5 Nc8 ১৬. Nxb7 Qxb7 ১৭. a6 Qf7 ১৮. Bb5 N8e7 ১৯. 0–0 h6 ২০. Rfc1 Rfc8 ২১. Rc2 Qe8? ২২. Rac1 Rab8 ২৩. Qe3 Rc7 ২৪. Rc3 Qd7 ২৫. R1c2 Kf8 ২৬. Qc1 (চিত্র) Rbc8 ২৭. Ba4 b5 ২৮. Bxb5 Ke8 ২৯. Ba4 Kd8 ৩০. h4! h5 ৩১. Kh2 g6 ৩২. g3 ("জুগজোয়াং") ১-০


title: পাগলাগারদ দাবা

text: পাগলাগারদ দাবা এক ভিন্ন ধরণের দাবা খেলা বিশেষ।


title: পাগলাগারদ দাবা

text: পাগলাগারদ দাবায় সাধারণ দাবার সকল নিয়ম প্রযোজ্য। কিন্তু তাঁর সঙ্গে অবতরণ নামে এক অতিরিক্ত নিয়ম যোগ করা আছে। এই নিয়ম অনুযায়ী কোন উচ্ছেদ হওয়া গুটি রং বা দল পরিবর্তন করে বিপক্ষের সংরক্ষণে চলে যায়। খেলার যে কোন মুহুর্তে সেই খেলোয়াড় দান না দিয়ে গুটিটিকে আবার বোর্ডে নিজের পক্ষে কোন খালি ঘরে 'অবতরণ' করায়। কিন্তু বোড়েকে প্রথম ও অষ্টম সারিতে অবতরণ করানো যায় না। সাধারণ দাবায় যে কিস্তিতে কিস্তিমাত করা যায়, এই নিয়মে রাজা ও রাজাকে আক্রমণকারী গুটির মাঝে উচ্ছেদ হওয়া গুটিকে বৈধ অবতরণ ঘটিয়ে এই দাবায় তা আটকানো যায়। আবার উপযুক্ত জায়গায় অবতরণ ঘটিয়ে আকস্মিকভাবে কিস্তিমাত করা যায়। কোন বোড়ের উত্তরণ ঘটার পর তার উচ্ছেদ ঘটলে তাকে বোড়ে হিসেবে উতরণ করাতে হয়।


title: পাগলাগারদ দাবা

text: পাগলাগারদ দাবায় মন্ত্রী, নৌকা ও গজের চেয়ে বোড়ে ও ঘোড়ার গুরুত্ব বেশি। যদি প্রথম তিনটি গুটির মধ্যে যে কোন একটি দুই তিন ঘর দূর থেকে রাজাকে কিস্তি দেয়, তখন বোড়েকে রাজার পাশের ঘরে অবতরণ ঘটিয়ে ভালোভাবে প্রতিরক্ষা করা যায়। অপরদিকে ঘোড়াকে কিস্তি দেওয়া থেকে কোনো গুটি আটকাতে পারে না বলে আক্রমণে ের গুরুত্ব অনেক বেশি। এই খেলায় বোড়েকে শত্রুশিবিরের গভীরে অবতরণ ঘটিয়ে দিলে এই গুটি কিস্তি দিতে বিপজ্জনক ভূমিকা পালন করে।


title: হেমট্রামিক, মিশিগান

text: হেমট্রামিক (Hamtramck) আমেরিকার মিসিগান রাজ্যের একটি শহর। ২০১০ সালের জনগণনা অনুসারে এই শহরের জনসংখ্যা ২২,৪২৩ এবং আমেরিকার সেন্সাস ব্যুরো-এর তথ্য অনুসারে এই শহরের আয়তন ২.০৯ বর্গমাইল।


title: হেমট্রামিক, মিশিগান

text: হেমট্রামিক শহর প্রধানত ডেট্রয়েট শহর দ্বারা পরিবেষ্টিত। হাইল্যান্ড পার্ক এর সাথে এই শহরের সীমানার সামান্য সংযোগ রয়েছে।


title: ২০১৩ ইউএস ওপেন - পুরুষদের দ্বৈত

text: ২০১২ ইউএস ওপেন - পুরুষদের দ্বৈত টেনিস প্রতিযোগিতার বিজয়ী বব ব্রায়ান ও মাইক ব্রায়ান সেমিফাইনালে লিয়েন্ডার পেজ ও রাদেক স্তেপানেকের নিকট পরাজিত হন। পেজ ও স্তেপানেক ফাইনালে আলেকজান্ডার পেয়া ও ব্রুনো সোর্সকে পরাজিত ৬-১ ৬-৩ ফলাফলে পরাজিত করে খেতাব জিতে নেন।


title: টনি অ্যাবট

text: অ্যান্থনি জন "টনি" অ্যাবট (; জন্ম: ৪ নভেম্বর, ১৯৫৭) যুক্তরাজ্যের লন্ডনে জন্মগ্রহণকারী অস্ট্রেলিয়ার বিশিষ্ট রাজনীতিবিদ। ২০১৩ সালের সেপ্টেম্বর মাসে অনুষ্ঠিত নির্বাচনে তিনি অস্ট্রেলিয়ার ২৮তম প্রধানমন্ত্রী হিসেবে নির্বাচিত হন। ১৮ সেপ্টেম্বর, ২০১৩ তারিখে শপথ গ্রহণের মাধ্যমে তিনি পূর্বসূরী কেভিন রাডের স্থলাভিষিক্ত হন। এছাড়াও তিনি লিবারেল পার্টি’র বর্তমান দলনেতার ভূমিকায় রয়েছেন। ১৯৯৪ সাল থেকে তিনি ওয়ারিঙ্গা এলাকা থেকে সংসদ সদস্য হিসেবে দায়িত্ব পালন করছেন।


title: টনি অ্যাবট

text: অ্যাবট সিডনী বিশ্ববিদ্যালয় থেকে অর্থনীতি ও আইনে স্নাতক ডিগ্রীপ্রাপ্ত হন। সেন্ট জন’স কলেজে অধ্যয়নকালীন ছাত্র প্রতিনিধি পরিষদের সভাপতি হয়েছিলেন তিনি। পরবর্তীতে রোডস বৃত্তি নিয়ে অক্সফোর্ড বিশ্ববিদ্যালয়ের নিয়ন্ত্রণাধীন কুইন্স কলেজে স্নাতকোত্তর ডিগ্রী অর্জন করেন। এরপর ১৯৮৪ সালে ২৬ বছর বয়সে ম্যানলি’র সেন্ট প্যাট্রিক’স সেমিনারি থেকে রোমান ক্যাথলিকে প্রশিক্ষণপ্রাপ্ত হন। সাংবাদিক, ব্যবসায়ে ব্যবস্থাপক ও রাজনৈতিক পরামর্শক হিসেবে কর্মজীবনে নিযুক্ত ছিলেন অ্যাবট। ১৯৭২ থেকে ১৯৯৪ সাল পর্যন্ত সংসদীয় রাজতন্ত্রের পরিচালক মনোনীত হন। ১৯৯৪ সালে ওয়ারিঙ্গ এলাকার উপ-নির্বাচনে প্রতিদ্বন্দ্বিতা করে নির্বাচিত হন।


title: টনি অ্যাবট

text: ১৯৯৮ সালে হাওয়ার্ড সরকারের শাসনামলে মন্ত্রীপরিষদের প্রথমবারের মতো কর্মসংস্থান, কার্যক্ষেত্র সম্পর্ক ও ক্ষুদ্র ব্যবসায় সম্পর্কীয় মন্ত্রী হিসেবে নিযুক্ত হন। ২০০৩ সালে স্বাস্থ্য ও বৃদ্ধ মন্ত্রী হন ও হাওয়ার্ড সরকারের ২০০৭ সালের নির্বাচনে পরাজয় পর্যন্ত সময়কালে দায়িত্ব পালন করেন। ছায়া মন্ত্রীপরিষদে প্রথমে ব্রেন্ডন নেলসন ও পরে ম্যালকম টার্নবুলের দপ্তরে সম্মুখসারির পদ থেকে নভেম্বর, ২০০৯ সালে পদত্যাগ করেন। রাড সরকারের প্রস্তাবিত এমিশনস ট্রেডিং স্কিম (ইটিএস)-এ টার্নবুলের সমর্থনই এর কারণ। এ বিষয়ে নেতৃত্ব গ্রহণে ব্যালটের মাধ্যমে টার্নবুলকে ৪২-৪১ ব্যবধানে পরাভূত করেন ও লিবারেল পার্টির নেতৃত্বভার গ্রহণসহ বিরোধীদলীয় নেতার ভূমিকায় অবতীর্ণ হন।


title: টনি অ্যাবট

text: ২০১০ সালের ফেডারেল নির্বাচনে অ্যাবট দলকে নেতৃত্ব দেন। ফলশ্রুতিতে ঝুলন্ত সংসদ ব্যবস্থা গড়ে ওঠে। অভিষিক্ত প্রধানমন্ত্রী জুলিয়া গিলার্ড গ্রীন এমপি এবং তিনজন স্বতন্ত্র সংসদ সদস্যকে নিয়ে জোট সরকার গঠন করেন।


title: জেদ্দা

text: জেদ্দা বা জেদ্দাহ হল সৌদি আরবের পশ্চিমাঞ্চলে লোহিত সাগরের তীরে অবস্থিত তিহামাহ অঞ্চলেরএকটি গুরুত্বপূর্ন শহর। এটি মক্কা প্রদেশের সর্ববৃহৎ ও সৌদি আরবের দ্বিতীয় বৃহত্তম শহর। লোহিত সাগরের উপর অবস্থিত সর্ববৃহৎ সমুদ্রবন্দর এই শহরেই অবস্থিত। ৪৩ লক্ষ জনসংখ্যা নিয়ে শহরটি সৌদি আরবের অন্যতম বাণিজ্যিক কেন্দ্র।


title: জেদ্দা

text: জেদ্দা হল মুসলিম উম্মাহর জন্য পবিত্রতম নগরী মক্কার প্রধান প্রবেশদ্বার। প্রত্যেক সক্ষম মুসলিমকে জীবনে অন্তত একবার মক্কায় হজ্ব পালন করতে যেতে হয়। মুসলিমদের জন্য দ্বিতীয় পবিত্রতম নগরী হল মদিনা। জেদ্দা  মদিনা শহরেরও অন্যতম প্রবেশদ্বার।


title: জেদ্দা

text: অর্থনৈতীক ভাবে জেদ্দা সৌদি আরব ও মধ্যপ্রাচ্যের মধ্যে তথ্য প্রযুক্তি ও বৈজ্ঞানিক গবেষণায় সবচেয়ে বেশি অর্থ বিনিয়োগের দিকে অগ্রসর হচ্ছে। এছাড়া ২০০৯ সালের আফ্রিকা ও মধ্যপ্রাচ্যের দেশগুলির মধ্যে উদ্ভাবনের শহর সূচক অনুযায়ী জেদ্দা চতুর্থ অবস্থান অর্জন করেছে।


title: পশ্চিম ইন্দিরা টোল

text: পশ্চিম ইন্দিরা কল (উচ্চতা ) কারাকোরাম পর্বতশ্রেণীর সিয়াচেন মুজতাঘের ইন্দিরা শৈলশিরায় অবস্থিত টোল বা কল। এই স্থানটি ভারত, পাকিস্তান, ও চীন সীমান্তের সংযোগস্থলের কয়েক কিলোমিটারের মধ্যে অবস্থিত।


title: পশ্চিম ইন্দিরা টোল

text: পশ্চিম ইন্দিরা টোল উত্তরে উর্দোক হিমবাহ ও দক্ষিণে সিয়াচেন হিমবাহের মধ্যে অবস্থিত একটি অবতল স্থান বিশেষ। এই স্থানটি সিন্ধু নদ ও তারিম নদীর মধ্যে অবস্থিত এক জলবিভাজিকা। সিয়া কাংরি শৃঙ্গটি এখান থেকে তিন কিলোমিটার পশ্চিমে অবস্থিত।


title: পশ্চিম ইন্দিরা টোল

text:
এই টোলের ২.৪ কিলোমিটার পূর্ব দিকে ইন্দিরা শৈলশিরায় ) উচ্চতায় অবস্থিত অপর একটি টোল অবস্থিত। ১৯১২ খ্রিষ্টাব্দে মার্কিন মহিলা পর্বতারোহী ফ্যানি বুলক ওয়ার্কম্যান এই টোলের নাম ইন্দিরা কল বা ইন্দিরা টোল রাখেন।
কর্ণেল নরেন্দ্র কুমার ১৯৮১ খ্রিষ্টাব্দে পশ্চিম দিকে অবস্থিত প্রথমোক্ত টোলে পৌঁছন। ১৯৮৮ খ্রিষ্টাব্দে হরিশ কাপাডিয়া ঐ টোলে পৌঁছন এবং তিনি এর নাম দেন "মূল ইন্দিরা টোল" বা "পশ্চিম ইন্দিরা টোল" এবং ফ্যানি বুলক ওয়ার্কম্যানের নামকরণ করা টোলের নতুন নাম দেন "পূর্ব ইন্দিরা টোল"।


title: পশ্চিম ইন্দিরা টোল

text: এই টোল ভারত, পাকিস্তান, ও চীন সীমান্তের সংযোগস্থলের কয়েক কিলোমিটার পূর্বে অবস্থিত যেখানে ভারত ও পাকিস্তানের মধ্যে অবস্থিত প্রকৃত ভূমি অবস্থান রেখা চীন সীমান্তের সাথে মিলিত হয়েছে। এই টোলের দক্ষিণ দিকের অঞ্চলগুলি ভারত ও পাকিস্তান দুই দেশই দাবী করলেও ভারতের নিয়ন্ত্রণে রয়েছে। এর উত্তর দিকে ট্রান্স কারাকোরাম ট্র্যাক্টের অংশ যা ভারত দাবী করলেও ১৯৬৩ খ্রিষ্টাব্দ থেকে এই অঞ্চলটি পাকিস্তান ও চীনের মধ্যে সীমান্ত চুক্তির ফলে চীনের নিয়ন্ত্রণাধীন রয়েছে।


title: প্রকৃত ভূমি অবস্থান রেখা

text: প্রকৃত ভূমি অবস্থান রেখা (Actual Ground Position Line) ভারত ও পাকিস্তানের মধ্যে সিয়াচেন হিমবাহ অঞ্চলে অবস্থিত সীমান্ত রেখা। এই রেখা নিয়ন্ত্রণ রেখার সবচেয়ে উত্তর বিন্দু থেকে পশ্চিম ইন্দিরা টোল অব্দি অবস্থিত।


title: প্রকৃত ভূমি অবস্থান রেখা

text: পাকিস্তানি সেনাবাহিনী সিয়াচেন হিমবাহ ও সালতোরো পর্বতশ্রেণী অধিকার করে নেবে এই আশঙ্কায় ১৯৮৪ খ্রিষ্টাব্দে এই অঞ্চলটি ভারত অপারেশন মেঘদূতের মাধ্যমে নিজেদের সামরিক দখলে নিয়ে আসে। তারপর থেকে ভারতীয় সেনাবাহিনী সালতোরো পর্বতশ্রেণী নিজেদের দখলে রেখেছে।


title: প্রকৃত ভূমি অবস্থান রেখা

text: পশ্চিম ইন্দিরা টোল থেকে এই রেখা সালতোরো পর্বতশ্রেণীর মধ্যে দিয়ে সিয়া গিরিবর্ত্ম, সালতোরো কাংরি -১ পর্বত, বাইলাফন্ড গিরিবর্ত্ম , কে ১২ পর্বত, গ্যোং গিরিবর্ত্ম ও এনজে ৯৮৪২ ওপর দিয়ে গেছে। সালতোরো পর্বতশ্রেণীর ৭০০০ মিটারের চেয়ে উঁচু পার্বত্য মালভূমি ভারতীয় সেনাবাহিনী নিজেদের দখলে রেখেছে, যাতে পাকিস্তানি সেনাবাহিনী সালতোরো পর্বতশ্রেণী পর্বতারোহণ করে ভারতীয় ভূখন্ডে প্রবেশ করতে না পারে।


title: সিয়াচেন দ্বন্দ্ব

text: সিয়াচেন দ্বন্দ্ব ভারত ও পাকিস্তানের মধ্যে কাশ্মীরের সিয়াচেন হিমবাহের অধিকারের জন্য সামরিক দ্বন্দ্ব। ১৯৮৪ খ্রিষ্টাব্দে ভারতের সফল সামরিক অভিযান অপারেশন মেঘদূতের মাধ্যমে এই দ্বন্দ্বের সূত্রপাত হয়।


title: সিয়াচেন দ্বন্দ্ব

text: সিয়াচেন হিমবাহ পৃথিবীর উচ্চতম যুদ্ধক্ষেত্র, যেখানে ভারত ও পাকিস্তান ১৯৮৪ খ্রিষ্টাব্দের ১৩ই এপ্রিল থেকে পরস্পরের বিরুদ্ধে লড়াই করে চলেছে। দুই দেশ এই স্থানে উচ্চতায় স্থায়ী সামরিক উপস্থিতি বজায় রেখেছে। এই দ্বন্দ্বের ফলে প্রায় ২০০০ মানুষ প্রচন্ড শৈত্যে ও পার্বত্য যুদ্ধের ফলস্বরূপ প্রাকৃতিক দুর্যোগের বলি হয়েছেন।


title: সিয়াচেন দ্বন্দ্ব

text: ১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৫৬ থেকে ১৯৫৮ খ্রিষ্টাব্দে ভারতীয় ভূবৈজ্ঞানিক সর্বেক্ষণ সিয়াচেন হিমবাহ সম্পর্কিত তথ্য প্রকাশ করে। ১৯৫৭ খ্রিষ্টাব্দে পাকিস্তান এরিক শিপটনের নেতৃত্বে বাইলাফন্ড গিরিবর্ত্ম হয়ে সিয়াচেন হিমবাহ অভিযানে সম্মতি প্রদান করে। পাঁচ বছর পরে একটি জাপানী-পাকিস্তানি মিশ্র অভিযাত্রী দল সালতোরো কাংরি শৃঙ্গ অভিযান করেন। ১৯৬৩ খ্রিষ্টাব্দে পাকিস্তান চীনকে শক্সগাম উপত্যকা প্রদান করার পর পাকিস্তান কে২ পর্বতশৃঙ্গে পশ্চিমী অভিযানে সম্মতি প্রদান করে।


title: সিয়াচেন দ্বন্দ্ব

text: ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করে। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়।


title: সিয়াচেন দ্বন্দ্ব

text: সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে এই দ্বন্দ্ব শুরু হয়।


title: সিয়াচেন দ্বন্দ্ব

text: ১৯৭১ খ্রিষ্টাব্দে অনুষ্ঠিত সিমলা চুক্তির সীমান্ত সংক্রান্ত অস্পষ্টতা এবং দ্য ইউনাইটেড স্টেটস ডিফেন্স ম্যাপিং এজেন্সীর মানচিত্রে সিয়াচেন অঞ্চল পাকিস্তানের অন্তর্ভুক্ত বলে দেখানোয় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অভিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাঁদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়।


title: সিয়াচেন দ্বন্দ্ব

text: ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন।


title: সিয়াচেন দ্বন্দ্ব

text:
রাউলপিন্ডির সামরিক ঘাঁটিতে পাকিস্তানের জেনারেলরা ভারতের পূর্বে সিয়াচেন দখল করার সিদ্ধান্ত নেন। কিন্তু পাকিস্তানের সামরিক অভিযানের নিশ্চিত আগাম খবর পেয়ে ভারত ১৯৮৪ খ্রিষ্টাব্দের ১৩ই এপ্রিল ভারতীয় সেনাবাহিনীর কুমায়ুন রেজিমেন্ট ও ভারতীয় বিমানবাহিনী অপারেশন মেঘদূত শুরু করে। শীঘ্রই ভারত সিয়াচেন অঞ্চল নিজেদের অধিকারে আনে। সিয়া গিরিবর্ত্ম ও বাইলাফন্ড গিরিবর্ত্ম দ্রুত ভারতের দখলে আসে। এর সাতদিন পরে পাকিস্তানি সেনাবাহিনী
এই স্থানে পৌছলেও তাঁদের আগেই ভারতীয় সেনাবাহিনীর তিনশ সেনা পর্বতের শীর্ষগুলি দখল করে নেয়।.


title: সিয়াচেন দ্বন্দ্ব

text: ১৯৮৪ খ্রিষ্টাব্দের পরে পাকিস্তান ভারতকে ঐ অঞ্চল থেকে হঠিয়ে দেওয়ার জন্য বহুবার ব্যর্থ অভিযান করে। এর মধ্যে ১৯৮৭ খ্রিষ্টাব্দের আক্রমণ ছিল সব চেয়ে উল্লেখযোগ্য। এই আক্রমণের নেতৃত্ব দেন পারভেজ মুশাররফ। তিনি স্পেশাল সার্ভিসেস গ্রুপের একটি সদ্য তৈরী কমান্ডো দলের ৮০০০ সৈন্যের এক বিশেষ গ্যারিসনকে বাইলাফন্ড গিরিবর্ত্ম দখলের জন্য পাঠান। কিন্তু তীব্র যুদ্ধের পর পাকিস্তানি সেনা পিছু হটতে বাধ্য হয়। সেই বছর পাকিস্তান কায়েদ নামক তাঁদের একটি গুরুত্বপূর্ণ ঘাঁটি হাতছাড়া করে। অপারেশন রাজীব নামক এই যুদ্ধে ভারতের সর্বোচ্চ সাহসিকতার পুরস্কার পরমবীর চক্র লাভ করেন নায়েব সুবেদার বানা সিং। তিনি দিনের বেলায় খাড়া বরফের দেওয়ালে চড়ে উঁচুতে অবস্থিত কায়েদ নামে একটি পাকিস্তানি ঘাঁটি দখল করেন। তার নামে শৃৃৃঙ্গটির নামকরণ হয় বানা টপ৷


title: সিয়াচেন দ্বন্দ্ব

text: এর পরে পাকিস্তান ১৯৯০, ১৯৯৫, ১৯৯৬ ও ১৯৯৯ খ্রিষ্টাব্দের লাহোর শীর্ষ সম্মেলনের ঠিক আগে সিয়াচেন দখলের জন্য বাও বার আক্রমণ করে। ১৯৯৫ খ্রিষ্টাব্দের আক্রমণে পাকিস্তানের স্পেশাল সার্ভিসেস গ্রুপের চল্লিশ জন সৈন্য নিহত হন। ১৯৯৬ খ্রিষ্টাব্দে ভারতীয় বিমানবাহিনীর এমআই-১৭ হেলিকপ্টারকে গুলি করে নামানো হয়।


title: সিয়াচেন দ্বন্দ্ব

text: সিয়াচেন দ্বন্দ্বে ভারতের দখলে থেকে এলাকা চলে আসে। ফলে ভারত দীর্ঘ সিয়াচেন হিমবাহ ও তার সমস্ত প্রশাখা হিমবাহ এবং সিয়াচেন হিমবাহের পশ্চিমদিকে অবস্থিত সালতোরো পর্বতশ্রেণীর সিয়া, বাইলাফন্ড, ও গ্যোং এই তিনটি প্রধান গিরিবর্ত্ম নিজেদের দখলে আনে। অপরদিকে পাকিস্তান সালতোরো পর্বতশ্রেণীর পশ্চিমদিকে অবস্থিত হিমবাহ উপত্যকাগুলিকে অধিকার করে। ২১,০০০ ফুট উচ্চতায় পয়েন্ট সোনমে ভারত বিশ্বের উচ্চতম হেলিপ্যাড স্থাপন করেছে।


title: সিয়াচেন দ্বন্দ্ব

text: পাকিস্তান গ্যোং গিরিবর্ত্ম থেকে পাঁচ কিলোমিটার দক্ষিণ পশ্চিমে অবস্থিত হিমবাহ উপত্যকা দখলে রাখে। কিন্তু সালতোরো পর্বতশ্রেণী আরোহণ করে তাঁরা যেমন ভারতের দখলীকৃত এলাকায় আসতে পারেননি, ভারতও তাঁদের কৌশলগত সুবিধাজনক উচ্চ অবস্থান ছেড়ে যেতে পারেনি। এই দুই সেনাবাহিনীর সামরিক অবস্থানের মধ্যের সীমানারেখাকে প্রকৃত ভূমি অবস্থান রেখা বলা হয়।


title: সিয়াচেন দ্বন্দ্ব

text: ২০০৩ খ্রিষ্টাব্দ থেকে এই অঞ্চলে যুদ্ধবিরতি শুরু হয়। কিন্তু তার আগে থেকেই এই অঞ্চলে দুই পক্ষের সৈনিকেরা প্রচন্ড প্রতিকূল পরিবেশের জন্য মারা যান। ২০০৩ খ্রিষ্টাব্দ অব্দি দুই পক্ষের প্রায় ২০০০ জন শৈত্যজনিত জটিলতায় মারা যান। এছাড়াও এই অঞ্চলে মোট ১৫০ টি সেনা ছাউনিতে প্রতি পক্ষের ৩০০০ সৈন্যের ভরণ পোষণের জন্য ভারত বছরে তিরিশ কোটি ডলার ও পাকিস্তান কুড়ি কোটি ডলার ব্যয় করে। প্রতিকূল পরিবেশে ভারত অসুস্থ সৈনিকদের উদ্ধার ও নতুন সৈন্যদের ঐ স্থানে নিয়োগের সমস্যার সমাধানে ধ্রুব এমকে ৩ হেলিকপ্টার তৈরী করেছে। এছাড়াও ভারত বাহিনীর সৈন্যদের নিজেদের বাড়ির সাথে সংযোগ রাখতে এই হিমবাহে পৃথিবীর উচ্চতম টেলিফোন টাওয়ার তৈরী করেছে।


title: হেমট্রামিক পাবলিক স্কুল্‌স

text: হেমট্রামিক পাবলিক স্কুল্‌স () হলো একটি স্কুল পরিচালন সমিতি যেটি আমেরিকা যুক্তরাষ্ট্র-র হেমট্রামিক শহরের সকল স্কুল পরিচালনা করে। অন্য জেলার ছাত্র-ছাত্রীরাও এই জেলার বিদ্যালয়ে নিজেদের নথিভুক্ত করতে পারে যা "স্কুল অব্ চয়েস প্রোগ্রাম" নামে খ্যাত।


title: হেমট্রামিক পাবলিক স্কুল্‌স

text: ২০১১ সাল থেকে অফিসিয়াল স্নাতকের হার ৬২%। ২০১১ সালে দক্ষিণ-পূর্ব মিশিগানের "ইউনাইটেড ওয়ে" স্নাতকের হার উন্নত করার উদ্দেশ্যে একটি ব্যবস্থা গ্রহন করে যার জন্য "জেনারেল মোটর ফাউন্ডেশন" ২৭.১ মিলিয়ন আমেরিকান ডলার অনুদান দেয়।


title: হেমট্রামিক পাবলিক স্কুল্‌স

text: ২০০৩ সালের ফেব্রুয়ারীর হিসেব অনুযায়ী, এই পরিচালন সমিতির বার্ষিক বাজেট ছিল ৩৫ মিলিয়ন আমেরিকান ডলার এবং এই সমিতির দ্বারা পরিচালিত স্কুল গুলিতে মোট ৩৮০০ ছাত্র-ছাত্রী পড়াশুনা করত।


title: হেমট্রামিক পাবলিক স্কুল্‌স

text: ২০০৮-২০০৯ শিক্ষাবর্ষে এই পরিচালন সমিতির দ্বারা পরিচালিত স্কুল গুলিতে ২,৮৭৩ জন K-১২, ৬৯ উপভোগ জন এবং ২৩ টি দেশ থেকে ২৮১ জন প্রাপ্তবয়স্ক ছাত্র-ছাত্রী ছিল যাদের ৮৫% বিনামূল্যে অথবা অল্প মূল্যে মধ্যাহ্নভোজ পেত। ইংরেজি ভাষার ছাত্র-ছাত্রী ছাড়াও বাংলা (২১·৮%), আরবি (১৮·৮%), বসনিয়ান (৭·৫%), পোলিশ (২·৪%) এবং আলবেনিয়ান (১·৫%) ভাষার ছাত্র-ছাত্রীরা আছে।


title: হেমট্রামিক পাবলিক স্কুল্‌স

text: ২০১১ সাল থেকে বাংলা ও উর্দু মাতৃভাষার মোট ৯০০ জন ছাত্র-ছাত্রী নিজেদেরকে নিবন্ধভুক্ত করে।


title: হেমট্রামিক পাবলিক স্কুল্‌স

text: ৮ই সেপ্টেম্বর ২০০৯ সাল থেকে ১-৮ শ্রেণীর ছাত্র-ছাত্রীদের জন্য স্কুলের নির্ধারিত পোশাক বাধ্যতামূলক করা হয় এবং ২০১০ সাল থেকে উচ্চ বিদ্যালয়ের ছাত্র-ছাত্রীদের জন্যও স্কুল পোশাক পরার নির্দেশ দেয়া হয়।


title: মামনুন হুসাইন

text: মামনুন হুসাইন (; জন্ম: ২ মার্চ অথবা ২৩ ডিসেম্বর, ১৯৪০) ব্রিটিশ ভারতের আগ্রায় জন্মগ্রহণকারী পাকিস্তানের বিশিষ্ট টেক্সটাইল ব্যবসায়ী ও রাজনীতিবিদ। ২০১৩ সালের নির্বাচনে তিনি পাকিস্তানের দ্বাদশ রাষ্ট্রপতি হিসেবে আসীন রয়েছেন। ৯ সেপ্টেম্বর, ২০১৩ তারিখে আইওয়ান-ই-সদরে শপথ গ্রহণের মাধ্যমে তিনি সাবেক রাষ্ট্রপতি আসিফ আলি জারদারি’র স্থলাভিষিক্ত হন।


title: মামনুন হুসাইন

text: ১৯৯৯ সালে সংক্ষিপ্ত সময়ের জন্য সিন্ধ প্রদেশের গভর্নর ছিলেন। এর পূর্বে তাঁর কোন রাজনৈতিক সম্পৃক্ততা ছিল না। রাজনীতিতে তিনি কম পরিচিত ব্যক্তিত্ব ছিলেন। কিন্তু নওয়াজ শরীফের সুনজরে থাকায় তাঁকে গভর্নর করা হয়। কিন্তু, ১৯৯৯ সালের সামরিক অভ্যুত্থানের কারণে তিনি ক্ষমতাচ্যূত হন। বর্তমান প্রধানমন্ত্রী নওয়াজ শরীফের একান্ত বিশ্বস্ত ও অনুগত হিসেবে পরিচিত তিনি। নওয়াজ শরীফের নেতৃত্বাধীন পিএমএল-এনের পক্ষ থেকে তাঁকে রাষ্ট্রপতি প্রার্থী হিসেবে মনোনীত করা হয়। অতঃপর ৩০ জুলাই, ২০১৩ তারিখে পাকিস্তানের রাষ্ট্রপতি হিসেবে নির্বাচিত হন। ৪৩২ ভোট পান মামনুন; প্রতিপক্ষ একমাত্র প্রার্থী ওয়াজিহুদ্দিন আহমেদ পান মাত্র ৭৭ ভোট।


title: রায়হান মরশেদ সালাম

text: রায়হান মরশেদ সালাম (; জন্ম ২৯ ডিসেম্বর ১৯৭৯) হলেন একজন মার্কিন যুক্তরাষ্ট্র-এর রাজনীতি সমালোচক, লেখক এবং সাংবাদিক। সালাম রয়টার্স এর একজন নিয়মিত লেখক, এবং "ন্যাশানাল রিভিউ" তে "দ্য এজেন্ডা ব্লগ নামে একটি ব্লগ লিখে থাকেন। এ ছাড়াও সালাম নিয়মিত ভাবে টেলিভিশন এবং রেডিও অনুষ্ঠানেও অংশগ্রহন করেন।


title: রায়হান মরশেদ সালাম

text: সালাম-এর জন্ম হয় ২৯ ডিসেম্বর ১৯৭৯ তে ব্রুকলিন শহরে। তার পিতা মাতা বাংলাদেশ থেকে এসে নিউ ইয়র্ক শহরে বসবাস করছিলেন। ওনার পিতা ছিলেন একজন আকাউন্টেন্ট এবং মাতা ছিলেন একজন ডায়েটিশিয়ান। সালাম স্টুভেসান্ট হাই স্কুলে তার শিক্ষাজীবন শুরু করেন এবং তারপর কর্ণেন বিশ্ববিদ্যালয়-তে ভর্তি হন। এরপর তিনি উচ্চতর শিক্ষা লাভের জন্য হার্ভাড বিশ্ববিদ্যালয় তে ভর্তি হন, যেখান থেকে তিনি ২০০১ সালে স্নাতক হন।


title: সালতোরো পর্বতশ্রেণী

text: সালতোরো পর্বতশ্রেণী বা সালতোরো মুজতাঘ কারাকোরাম পর্বতশ্রেণীর এক উপপর্বতশ্রেণী বিশেষ।


title: সালতোরো পর্বতশ্রেণী

text: সালতোরো পর্বতশ্রেণী কারাকোরাম পর্বতশ্রেণীর মধ্যভাগে সিয়াচেন হিমবাহের দক্ষিণ পশ্চিম দিকে অবস্থিত। এই পর্বতশ্রেণীর পশ্চিম দিকে সালতোরো উপত্যকা অবস্থিত। এই পর্বতশ্রেণীর দক্ষিণ পশ্চিম দিকের খাড়া ঢালের পরে কোন্ডুস ও ডানসাম নদী উপত্যকা অবস্থিত। এই দুই নদী শ্যোক নদীর উপনদী সালতোরো নদীতে মিলিত হয়েছে। উত্তর পূর্ব দিকে কোন্ডুস হিমবাহ এই পর্বতশ্রেণীকে মাশেরব্রুম পর্বতশ্রেণী থেকে আলাদা করেছে। দক্ষিণ পূর্ব দিকে গ্যোং গিরিবর্ত্ম, গ্যোং হিমবাহ ও নদী উত্তর সালতোরো পর্বতশ্রেণীকে দক্ষিণ সালতোরো পর্বতশ্রেণী থেকে আলাদা করে রেখেছে।


title: সালতোরো পর্বতশ্রেণী

text: ভারত সালতোরো পর্বতশ্রেণীকে জম্মু ও কাশ্মীর রাজ্যের অংশ হিসেবে দাবী করে, অপরদিকে পাকিস্তান একে গিলগিট বালটিস্তানের অংশ বলে দাবী জানায়। ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতশ্রেণীর অধিকাংশ ভারতের অধিকারে আসে।


title: বাইলাফন্ড গিরিবর্ত্ম

text: বাইলাফন্ড গিরিবর্ত্ম বা বাইলাফন্ড লা (বালটি ভাষায় অর্থ প্রজাপতিদের গিরিবর্ত্ম) সালতোরো পর্বতশ্রেণীতে অবস্থিত একটি গিরিবর্ত্ম বিশেষ।


title: বাইলাফন্ড গিরিবর্ত্ম

text: বাইলাফন্ড গিরিবর্ত্ম সিয়াচেন হিমবাহের ঠিক পশ্চিমে এবং সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তরে সালতোরো পর্বতশ্রেণীতে অবস্থিত।


title: বাইলাফন্ড গিরিবর্ত্ম

text: ১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাঁদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন।


title: বাইলাফন্ড গিরিবর্ত্ম

text: বাইলাফন্ড, সিয়া ও গ্যোং এই তিনটি গিরিবর্ত্মে ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে। ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিবর্ত্ম দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে।


title: বাইলাফন্ড গিরিবর্ত্ম

text: ১৯৮৪ খ্রিষ্টাব্দের পরে পাকিস্তান ভারতকে ঐ অঞ্চল থেকে হঠিয়ে দেওয়ার জন্য বহুবার ব্যর্থ অভিযান করে। এর মধ্যে ১৯৮৭ খ্রিষ্টাব্দের আক্রমণ ছিল সব চেয়ে উল্লেখযোগ্য। এই আক্রমণের নেতৃত্ব দেন পারভেজ মুশাররফ। তিনি স্পেশাল সার্ভিসেস গ্রুপের একটি সদ্য তৈরী কমান্ডো দলের ৮০০০ সৈন্যের এক বিশেষ গ্যারিসনকে বাইলাফন্ড গিরিবর্ত্ম দখলের জন্য পাঠান। কিন্তু তীব্র যুদ্ধের পর পাকিস্তানি সেনা পিছু হটতে বাধ্য হয়।


title: সালতোরো কাংরি

text: সালতোরো কাংরি সালতোরো পর্বতশ্রেণীর সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একত্রিশতম ।


title: সালতোরো কাংরি

text: সালতোরো পর্বতশ্রেণীর সর্বোচ্চ শৃঙ্গ সালতোরো কাংরি পাকিস্তান অধিকৃত কোন্ডুস ও সালতোরো নদী উপত্যকার পূর্ব দিকে অবস্থিত। এই শৃঙ্গের অবস্থান স্থানাঙ্ক


title: সালতোরো কাংরি

text: ১৯১১ খ্রিষ্টাব্দে ওয়ার্কম্যান দম্পতি প্রথম এই পর্বতের বৈজ্ঞানিক পর্যবেক্ষণ করেন। ১৯৩৫ খ্রিষ্টাব্দে জে ওয়ালারের নেতৃত্বে এই পর্বতে আরোহণের এক প্রচেষ্টা হয়। তাঁরা এর দক্ষিণপূর্ব শৈলশিরা ধরে ২৪,০০০ ফুট পর্যন্ত উঠতে সক্ষম হন। ১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তাঁরা আরোহণের প্রচেষ্টা করেননি। ১৯৬২ খ্রিষ্টাব্দের ২৪শে জুলাই টি শিদেইয়ের নেতৃত্বে এক জাপানী-পাকিস্তানি মিশ্র অভিযাত্রী দলের হয়ে জাপানের সাইতো ও তাকামুরা এবং পাকিস্তানের বশীর দক্ষিণপূর্ব শৈলশিরা ধরে এই পর্বতশৃঙ্গে আরোহণ করেন। এর পরে এই পর্বতে আর কোন পর্বতারোহণ অভিযান হয়নি।


title: সালতোরো কাংরি

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: সাইন্টোলজি

text: সাইন্টোলজি হল এক ধরনের ধর্ম বিশ্বাস যার প্রবর্তন করেন কল্পবিজ্ঞান গল্পের বিখ্যাত লেখক এল রন হাবার্ড। হাবার্ড মূলত তার বই ডাইনেটিকস-এর উপর ভিত্তি করে ধর্মটি উদ্ভাবন করেন। হাবার্ড ১৯৫২ সালে ডাইনেটিকস-এর মূল বক্তব্য শরীরের সঙ্গে মন বা আত্মার সম্পর্কের ভিত্তিতে ধর্মটি প্রতিষ্ঠা করেন। পরবর্তীতে ১৯৫৩ সালে ক্যামডেন, নিউজার্সিতে চার্চ অফ সাইন্টোলজি নামে একটি গির্জা প্রতিষ্ঠা করা হয়।


title: সাইন্টোলজি

text: সাইন্টোলজিতে শিক্ষা দেওয়া হয় যে, মানুষ মরনশীল নয় কিন্তু কালের বিবর্তনে তারা নিজেদের প্রকৃতি ভুলে গিয়েছে। অডিটিং নামে তাদের একটি আধ্যাত্মিক পুনর্বাসন পদ্ধতির পরামর্শ দেওয়া হয়, এতে অনুশীলনকারীদের তাদের অতীত বেদনাদায়ক বা আঘাতমূলক অভিজ্ঞতা পুনরায় সীমিত সময়ের জন্য দেওয়া হয় যাতে তারা আত্মাকে নিয়ন্ত্রন করে সবসময় হাসি-খশি থাকতে পারে। বিভিন্ন ধরনের শিক্ষামূলক বিষয়বস্তু ও অডিটিং প্রক্রিয়া গির্জার সদস্যদের বিনামূল্যে দেওয়া হয় এবং গির্জার পক্ষ থেকে বলা হয় এটি নির্দিষ্ট দানের মাধ্যমে পরিচালিত হয়। ডাইনেটিকসের উদ্দেশ্য হলো মানুষের মন বা আত্মার কিছু চিন্তা-ভাবনা নিয়ন্ত্রণ করা, যা দিয়ে মানুষ কষ্ট পায়। কোনোভাবে এটা থেকে মুক্তি যদি মিলে যায়, তাহলে মানুষের জীবন হয়ে ওঠে অনেক সুন্দর। সাইন্টোলজি ধর্মের অনুসারীরা এই আদর্শই মেনে চলেন। সাইন্টোলজি বিভিন্ন দেশ যেমন, যুক্তরাষ্ট্র, ইতালি, দক্ষিণ আফ্রিকা, অস্ট্রেলিয়া, সুইডেন, নিউজিল্যান্ড, পর্তুগাল ও স্পেনে বৈধ ট্যাক্সবিহীন ধর্ম হিসেবে পরিচিত। চার্চ অফ সাইন্টোলজি এটাকে প্রকৃত ধর্ম হিসেবে প্রচার চালায়। অপরদিকে সুইজারল্যান্ডে এটিকে বাণিজ্য সংস্থা হিসেবে, ফ্রান্সে বিরোধী দল, চিলিতে প্রবলভাবে আসক্ত (কাল্ট) ধর্মীয় গোষ্ঠী ও নরওয়েতে অলাভজনক সংস্থা হিসেবে মনে করা হয়। মূলত, ধর্মটির প্রকারভেদ নিয়ে বিভিন্ন জায়গায় বিভিন্ন বিতর্ক রয়েছে।


title: সাইন্টোলজি

text: সাইন্টোলজির প্রয়োগ সম্প্রসারণ করার জন্য অসংখ্য সংস্থা প্রতিষ্ঠিত হয়েছে, তার মধ্যে সবচেয়ে উল্লেখযোগ্য হলো চার্চ অফ সাইন্টোলজি। সাইন্টোলজি বিভিন্ন ধরনের সামাজিক কর্মকান্ডমূল সেবা প্রদান করে থাকে। যারমধ্যে, নারকোনন মাদক-বিরোধী প্রকল্প, ক্রাইমিনন জেলখানা পুনর্বাসন প্রকল্প, কারিগরি শিক্ষা প্রকল্প। এছাড়া "দ্য ওয়ে হেপিনেস ফাউন্ডেশন" কর্তৃক সদস্যদের জন্য "দ্য ওয়ে টু হেপিনেস" (সুখী হওয়ার উপায়) নামে নৈতিক উপদেশমূলক একটি বই বিতরন করা হয়।


title: সাইন্টোলজি

text: সাইন্টোলজি হলো বিংশ শতাব্দীতে শুরু হওয়া অন্যতম প্রধান বিতর্কিত ধর্মীয় আন্দোলন। সাইন্টোলজির গির্জাগুলোর বিরোদ্ধে প্রায়ই অভিযোগ করা হয় তারা বিভিন্ন অস্বাভাবিক বা উদ্ভট কর্মকান্ডে লিপ্ত থাকে। এর বিভিন্ন কর্মকান্ড যেমন, ব্রেইনওয়াশ, প্রায়ই তার সদস্যদের প্রতারিত করা, এর সমালোচকদের বা শত্রুদের মানসিকভাবে হয়রানি, চরিত্র হনন ও ব্যয়বহুল মোকদ্দমায় জড়ানোর ফলে অনেকেই এই নতুন ধর্মীয় বিশ্বাসকে সন্দেহের চোখে দেখে থাকেন। এর জবাবে সাইন্টোলজির পক্ষ থেকে বলা হয়, সাইন্টোলজিই হল সত্য ধর্মীয় বিশ্বাস কিন্তু বিভিন্ন মহল থেকে এর বিরোদ্ধে ভুল, কালিমালিপ্ত তথ্য প্রচার করা হয়। সাইন্টোলজি চার্চ ধারাবাহিকভাবে তার সমালোচকদের বিরোদ্ধে মামলা মোকদ্দমা অব্যহত রেখেছে এবং এর অনুসারীরা তাদের উপর অত্যাচার অব্যহত রেখেছে বলে অনেকেই এর নিন্দা করে থাকেন। এছাড়াও সাইন্টোলজির বিশ্বাস নিয়েও বিতর্ক রয়েছে যে, মানুষের আত্মা পৃথিবীতে থাকার পূর্বে অন্য একটি গ্রহে ছিল এবং মৃত্যুর পরও অণ্য একটি গ্রহের বাসিন্দা হয়ে জন্ম নিবে এবং এই সম্পর্কিত কিছু কিছু বিশ্বাস অনুশীলনকারীদের উদ্ভূত করে না যতক্ষণ পর্যন্ত না তারা চার্চ অফ সাইন্টোলজিকে হাজার হাজার ডলার অনুদান প্রদান করেন। সাইন্টোলজিদের দ্বারা অনুষ্ঠিত আরেকটি বিতর্কিত বিশ্বাস হলো, মনোরোগবিদ্যা চর্চা করা ধ্বংসাত্মক ও অবমাননাকর এবং অবশ্যই বাদ দিতে হবে।


title: আফগানিস্তান জাতীয় ফুটবল দল

text: আফগানিস্তান জাতীয় ফুটবল দল আফগানিস্তানের জাতীয় পর্যায়ের ফুটবল দল। দলটি আফগানিস্তান ফুটবল ফেডারেশন কর্তৃক নিয়ন্ত্রিত ও পরিচালিত হয়। কাবুলের গাজী ন্যাশনাল অলিম্পিক স্টেডিয়ামে নিজ দেশের খেলাগুলো খেলে থাকে। ২০১৩ সালের সাফ চ্যাম্পিয়নশিপের বর্তমান শিরোপাধারী দল।


title: আফগানিস্তান জাতীয় ফুটবল দল

text: ১৯২২ সালে দলটি প্রতিষ্ঠিত হয়। ১৯৩৪ সালে দেশের প্রথম ফুটবল ক্লাব মাহমোদিয়া এফ.সি. গঠিত হয়। ২৫ আগস্ট, ১৯৪১ সালে কাবুলে প্রথম আন্তর্জাতিক ফুটবল খেলায় ইরানের সাথে খেলে ০-০ ড্র করে। ১৯৪৮ সালের গ্রীষ্মকালীন অলিম্পিকে তাদের একমাত্র ফুটবল প্রতিযোগিতায় অংশগ্রহণ করে লুক্সেমবার্গ দলের বিরুদ্ধে ও ৬-০ ব্যবধানে পরাভূত হয়। অতঃপর ১৯৪৮ সালে ফিফা সদস্যভূক্ত হয়। পরবর্তীতে ১৯৫৪ সালে এশিয়ান ফুটবল কনফেডারেশনের অন্যতম প্রতিষ্ঠাকালীন সদস্য হিসেবে অন্তর্ভুক্ত হয় আফগান দল।


title: আফগানিস্তান জাতীয় ফুটবল দল

text: ২০০২ সালের পূর্বে ১৯৮৪ সালের এশিয়ান গেমসের বাছাই পর্বে সর্বেশষ অবতীর্ণ হয়েছিল। ১৯৮৪ থেকে ২০০৩ সাল পর্যন্ত দলটি ফিফা বিশ্ব র‌্যাঙ্কিংয়ে প্রবেশের জন্য কোন আন্তর্জাতিক খেলায় অবতীর্ণ হয়নি। তাছাড়া, সোভিয়েত যুদ্ধ, গৃহযুদ্ধ ও তালিবান শাসনামলে ১৯৯৬-২০০১ সালের মধ্যে ফুটবলে অংশগ্রহণে নিরুৎসাহিত করা হয়। ২০০২ সালে আন্তর্জাতিক ক্রীড়াঙ্গণে ফিরে আসে দলটি। এশিয়ান গেমসে তারা দক্ষিণ কোরিয়ার মোকাবিলা করে ও ২-০ ব্যবধানে হারে। এরপর থেকেই আন্তর্জাতিক ফুটবলে ক্রমাগত পুণরুত্থান ঘটতে থাকে ও এপ্রিল, ২০১৩ সালে ফিফা র‌্যাঙ্কিংয়ে তাদের সর্বোচ্চ ১৩৯ স্থানে পৌঁছে।


title: আফগানিস্তান জাতীয় ফুটবল দল

text: ২০১৩ সালের পূর্ব পর্যন্ত আন্তর্জাতিক প্রতিযোগিতায় দলটি সর্বোচ্চ সাফল্য ছিল ২০১১ সালের সাফ চ্যাম্পিয়নশিপের চূড়ান্ত খেলায় অংশ নেয়া। এতে দলটি ভারত জাতীয় ফুটবল দলের কাছে পরাজিত হয়েছিল। অতঃপর আফগানিস্তানের সর্বাপেক্ষা জনপ্রিয় খেলা ফুটবলের সর্বোচ্চ সাফল্য আসে ১১ সেপ্টেম্বর, ২০১৩ তারিখে। শক্তিশালী প্রতিপক্ষ ভারতের বিপক্ষে নেপালের কাঠমান্ডু’র দশরথ রঙ্গশালা স্টেডিয়ামে অণুষ্ঠিত খেলায় ২-০ ব্যবধানে জয়ী হয়ে প্রথমবারের মতো ও নতুন সাফ চ্যাম্পিয়নশিপের শিরোপাধারী হয় দলটি। এরফলে তারা নগদ $৫০,০০০ মার্কিন ডলার পুরস্কার পায়। দলের গোলরক্ষক মানসুর ফাকিরিয়ার প্রতিযোগিতার সেরা খেলোয়াড়ের পুরস্কার পান।


স্টুডেন্টস ইসলামিক অরগানাইজেশন অব ইন্ডিয়া যুব সমাজের জন্য জামায়াতে ইসলামী হিন্দ -এর একটি শাখা। এটি ১৯৮২ সালে গঠন করা হয়। এর লক্ষ্য (সংবিধান) হল ছাত্র ও যুব সমাজের সামনে ইসলামের গুণাবলী গুলি প্রচার করা এবং শিক্ষা প্রতিষ্ঠানের নৈতিক মান উন্নত করা।


title: স্টুডেন্টস ইসলামিক অরগানাইজেশন অব ইন্ডিয়া

text: প্রতিষ্ঠানটিকে একটি "মধ্যপন্থী মুসলিম ছাত্র ইউনিয়ন" রুপে অভিভূত করা হয়েছে, এবং সমাজ সেবা ও ত্রাণ কার্যক্রমে অংশ নিতে দেখা যায়। এটি যুব সমাজের জন্য শান্তিপূর্ণ ধর্মীয় কার্যক্রম সংগঠিত করে এবং সাম্প্রদায়িক কার্যকলাপ এবং অনুভূতির এড়ানো হয়।


title: সিয়া গিরিবর্ত্ম

text: সিয়া গিরিবর্ত্ম বা সিয়া লা সালতোরো পর্বতশ্রেণীতে অবস্থিত একটি গিরিবর্ত্ম বিশেষ।


title: সিয়া গিরিবর্ত্ম

text: সিয়া গিরিবর্ত্ম সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তর-পশ্চিম দিকে সালতোরো পর্বতশ্রেণীতে অবস্থিত। এই গিরিবর্ত্ম সিয়াচেন হিমবাহের ঠিক পশ্চিমে অবস্থান করে এই হিমবাহকে পাকিস্তান অধিক্রৃত কোন্ডুস হিমবাহ উপত্যকার সঙ্গে সংযোগ রখা করেছে।


title: সিয়া গিরিবর্ত্ম

text: ১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাঁদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন।


title: সিয়া গিরিবর্ত্ম

text: বাইলাফন্ড, সিয়া ও গ্যোং এই তিনটি গিরিবর্ত্মে ১৯৮৪ খ্রিষ্টাব্দ থেকে সিয়াচেন দ্বন্দ্বের অংশ হিসেবে অপারেশন মেঘদূত ভারতীয় সামরিক অভিযান হয়ে এসেছে। ভারত অপারেশন মেঘদূত শুরু হতে দ্রুত সিয়া ও বাইলাফন্ড গিরিবর্ত্ম দখল করে অধিকার করে নেয়। সিয়াচেন হিমবাহের পশ্চিম দিকে ও নিয়ন্ত্রণ রেখার নিকটে অবস্থিত হওয়ায় ভারতীয় সেনাবাহিনী এই স্থানে প্রতিরক্ষা ব্যবস্থা গড়ে তুলেছে।


title: গ্যোং গিরিবর্ত্ম

text: গ্যোং গিরিবর্ত্ম বা গ্যোং লা সালতোরো পর্বতশ্রেণীতে অবস্থিত একটি গিরিবর্ত্ম বিশেষ।


title: গ্যোং গিরিবর্ত্ম

text: গ্যোং গিরিবর্ত্ম সিয়াচেন হিমবাহের দক্ষিণপশ্চিমে এবং সিমলা চুক্তি অনুযায়ী ভারত ও পাকিস্তানের মধ্যের নিয়ন্ত্রণ রেখার শেষ প্রান্ত হিসেবে সংজ্ঞায়িত এনজে ৯৮৪২ থেকে উত্তরে সালতোরো পর্বতশ্রেণীতে অবস্থিত।


title: গ্যোং গিরিবর্ত্ম


title: গ্যোং গিরিবর্ত্ম


title: টেরাম কাংরি

text: টেরাম কাংরি কারাকোরাম পর্বতশ্রেণীর উপশাখা সিয়াচেন মুজতাঘ পর্বতশ্রেণীর অন্তর্গত একটি সংঘবদ্ধ পর্বতস্তূপ। টেরাম কাংরি পর্বতস্তূপের তিনটি শৃঙ্গ বর্তমান। এগুলি হল টেরাম কাংরি- ১, টেরাম কাংরি- ২ ও টেরাম কাংরি- ৩।


title: টেরাম কাংরি

text: টেরাম কাংরি তথা সিয়াচেন মুজতাঘ পর্বতশ্রেণীর সর্বোচ্চ শিখর হল টেরাম কাংরি- ১ (উচ্চতা - ৭৪৬২ মিটার ) । এই শৃঙ্গটি চীন ও সিয়াচেন হিমবাহ অঞ্চলের সীমান্তে অবস্থিত। এর উত্তর-পূর্ব দিকে চীন দ্বারা অধিকৃত অঞ্চল ও দক্ষিণ-পশ্চিম দিকে ভারত দ্বারা অধিকৃত সিয়াচেন হিমবাহ। ১৯৭৫ খৃষ্টাব্দের ১০ই আগস্ট কাতায়ামার নেতৃত্বে এক জাপানি পর্বতারোহী দল এই শৃঙ্গটি প্রথম আরোহণ করেন। এই দলটি পাকিস্তান সরকারের কাছ থেকে অনুমতিপত্র জোগাড় করে বাইলাফন্ড গিরিবর্ত্ম হয়ে প্রথমে টেরাম কাংরি- ২ পর্বতের দক্ষিণ পশ্চিম শৈলশিরা ধরে আরোহণ করে টেরাম কাংরি- ১ পর্বতের পূর্ব শৈলশিরার পথ ধরে শৃনে আরোহণ করেন।


title: টেরাম কাংরি

text: কাতায়ামার নেতৃত্বে যে জাপানি পর্বতারোহী দল টেরাম কাংরি- ১ শৃঙ্গে প্রথম আরোহণএকরেছিলেন, তাঁরাই ১৯৭৫ খৃষ্টাব্দের ১২ই আগস্ট টেরাম কাংরি- ২ (উচ্চতা - ৭,৪০৭ মিটার) শৃঙ্গে প্রথম আরোহণ করেন । ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। এই অভিযানের দ্বারা ভারত প্রথম সিয়াচেন হিমবাহ অঞ্চলে তাঁদের দাবী প্রতিষ্ঠার চেষ্টা করে।


title: টেরাম কাংরি

text: টেরাম কাংরি-৩ (উচ্চতা ৭,৩৮২ মিটার ) শৃঙ্গে ১৯৭৯ খ্রিষ্টাব্দে হানাদার নেতৃত্বে এক জাপানি পর্বতারোহী দল সর্বপ্রথম আরোহণ করেন। এই দলটিও টেরাম কাংরি-১ পর্বতের প্রথম শৃঙ্গাভিযানের মতোই বাইলাফন্ড গিরিবর্ত্ম পার হয়ে করা হয়েছিল।


title: অপারেশন মেঘদূত

text: অপারেসন মেঘদূত ভারতীয় সেনাবাহিনী দ্বারা সিয়াচেন হিমবাহ অধিকারের সামরিক অভিযানের গোপন নাম। এই অভিযান ১৯৮৪ খ্রিষ্টাব্দের ১৩ই এপ্রিল সিয়াচেন হিমবাহ ও তার সংলগ্ন এলাকায় পৃথিবীর সর্বোচ্চ যুদ্ধক্ষেত্রে এই অভিযান সংগথিত হয়। এই অভিযানের ফলে সিয়াচেন হিমবাহ ও সালতোরো পর্বতশ্রেণী এলাকা ভারতের অধিকারে আসে ও সিয়াচেন দ্বন্দ্ব্ব নামক দীর্ঘমেয়াদি সামরিক দ্বন্দ্ব্বের সূত্রপাত হয়।


title: অপারেশন মেঘদূত

text: ১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৫৬ থেকে ১৯৫৮ খ্রিষ্টাব্দে ভারতীয় ভূবৈজ্ঞানিক সর্বেক্ষণ সিয়াচেন হিমবাহ সম্পর্কিত তথ্য প্রকাশ করে। ১৯৫৭ খ্রিষ্টাব্দে পাকিস্তান এরিক শিপটনের নেতৃত্বে বাইলাফন্ড গিরিবর্ত্ম হয়ে সিয়াচেন হিমবাহ অভিযানে সম্মতি প্রদান করে। পাঁচ বছর পরে একটি জাপানী-পাকিস্তানি মিশ্র অভিযাত্রী দল সালতোরো কাংরি শৃঙ্গ অভিযান করেন। ১৯৬৩ খ্রিষ্টাব্দে পাকিস্তান চীনকে শাক্সগাম উপত্যকা প্রদান করার পর পাকিস্তান কে২ পর্বতশৃঙ্গে পশ্চিমী অভিযানে সম্মতি প্রদান করে।


title: অপারেশন মেঘদূত

text: ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অণুযায়ী মানচিত্র প্রদর্শন করে। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়।


title: অপারেশন মেঘদূত

text: সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে এই দ্বন্দ্ব্ব শুরু হয়।


title: অপারেশন মেঘদূত

text: ১৯৭১ খ্রিষ্টাব্দে স্বাক্ষরিত সিমলা চুক্তির সীমান্ত সংক্রান্ত অস্পষ্টতা এবং দ্য ইউনাইটেড স্টেটস ডিফেন্স ম্যাপিং এজেন্সীর মানচিত্রে সিয়াচেন অঞ্চল পাকিস্তানের অন্তর্ভুক্ত বলে দেখানোয় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অভিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাঁদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়।


title: অপারেশন মেঘদূত

text: ভারত সরকার ও সেনাবাহিনী সব কিছু লক্ষ করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন।


title: অপারেশন মেঘদূত

text: ১৯৮৩ খ্রিষ্টাব্দে রাউলপিন্ডির সামরিক ঘাঁটিতে ভারতীয় সেনাবাহিনীর পর্বতারোহণ অভিযানগুলিকে বিশ্লেষণ করে পাকিস্তানের জেনারেলরা মনে করেন যে এই অভিযানগুলির মাধ্যমে ভারত সিয়াচেন হিমবাহ ও তার সংলগ্ন সামরিক ভাবে গুরুত্বপূর্ণ এলাকাগুলিকে অধিকার করে নেবে এবং এই কারণে ভারতের পূর্বে সিয়াচেন হিমবাহ দখল করার সিদ্ধান্ত নেন। কিন্তু ভারত পাকিস্তানের সামরিক অভিযানের নিশ্চিত আগাম খবর পেলে পাকিস্তানকে ঐ সমস্ত সামরিক ভাবে গুরুত্বপূর্ণ অঞ্চল অধিকার করার থেকে আটকাতে পাকিস্তানের পূর্বে সিয়াচেন অঞ্চলে সামরিক অভিযানের খসড়া প্রস্তুত করে।


title: অপারেশন মেঘদূত

text: ভারতীয় গুপ্তচর বিভাগ থেকে পাকিস্তানি সেনাবাহিনী ১৩ই এপ্রিল, ১৯৮৪ খ্রিষ্টাব্দে সিয়াচেন হিমবাহ অধিকার করবে বলে খবর এলে ভারতীয় সেনাবাহিনী ১৩ই এপ্রিল, ১৯৮৪ খ্রিষ্টাব্দের মধ্যে সিয়াচেন হিমবাহ অধিকার করবে বলে অভিযানের প্রস্তুতি নেয়। এই অভিযানের নাম দেওয়া হয় অপারেশন মেঘদূত এবং এর নেতৃত্ব দেওয়া হয় লেফটানেন্ট জেনারেল প্রেম নাথ হুনের ওপর। ভারতীয় বিমানবাহিনী আন্তোনভ এএন-১২, আন্তোনভ এএন-৩২ ও ইল্যুশিন আইএল-৭৬ বিমানের মাধ্যমে হিমবাহের নিকটবর্তী বিমানবন্দরগুলিতে সৈন্য ও সরঞ্জাম সরবরাহ শুরু করে। সেখান থেকে সৈন্যদের এম আই-৮ ও এম আই-১৭ হেলিকপ্টারের মাধ্যমে হিমবাহ সংলগ্ন শৃঙ্গগুলির পূর্বদিকে অবতরণ করানো হয়।


title: অপারেশন মেঘদূত

text: ভারতীয় সেনাবাহিনী কুমায়ুন রেজিমেন্টের একটি ব্যাটেলিয়ন ও লাদাখ স্কাউটসকে সিয়াচেন হিমবাহ অঞ্চলে পাঠায়। ১৯৮২ খ্রিষ্টাব্দে সংগঠিত দ্বিতীয় ভারতীয় অ্যান্টার্কটিকা অভিযানে অংশগ্রহণ করায় এই সৈন্যরা হিমবাহের প্রতিকূল পরিবেশে সহজেই মানিয়ে নিতে পারে। লেফটানেন্ট কর্ণেল ডি কে খান্নার নেতৃত্বে এই দুই বাহিনী বরফে ঢাকা জোজি গিরিবর্ত্মের মধ্যে দিয়ে হিমবাহের দিকে যাত্রা করে।


title: অপারেশন মেঘদূত

text: মেজর আর এস সাঁধুর নেতৃত্বে বাহিনীর একটি বিভাগ প্রথমেই হিমবাহের উঁচু স্থানগুলি দখল করে। এর পরে ক্যাপ্টেন সঞ্জয় কুলকার্ণির নেতৃত্বে অপর একটি দল বাইলাফন্ড গিরিবর্ত্ম অধিকার করে। বাহিনীর বাকি অগ্রগানী অংশ ক্যাপ্টেন পি ভি যাদবের নেতৃত্বে সালতোরো পর্বতশ্রেণীর উঁচু শীর্ষদেশে চারদিন ধরে আরোহণ করে। ১৩ই এপ্রিলের মধ্যে ভারতীয় সেনাবাহিনীর ৩০০ সৈন্য বাইলাফন্ড, সিয়া ও গ্যোং নামক সিয়াচেন হিমবাহের তিনটি গুরুত্বপূর্ণ গিরিবর্ত্ম ও সালতোরো পর্বতশ্রেণীর সমস্ত শীর্ষদেশ দখল করে নেয়। ১৭ই এপ্রিল পাকিস্তানি সেনাবাহিনী ঐ অঞ্চলে প্রবেশ করে শুধুমাত্র সালতোরো পর্বতশ্রেণীর পশ্চিম ঢাল ও সালতোরো উপত্যকা দখল করতে পারে।


title: অপারেশন মেঘদূত

text: ১৯৮৪ খ্রিষ্টাব্দের পরে পাকিস্তান ভারতকে ঐ অঞ্চল থেকে হঠিয়ে দেওয়ার জন্য বহুবার ব্যর্থ অভিযান করে। এর মধ্যে ১৯৮৭ খ্রিষ্টাব্দের আক্রমণ ছিল সব চেয়ে উল্লেখযোগ্য। এই আক্রমণের নেতৃত্ব দেন ব্রিগেডিয়ার জেনারেল পারভেজ মুশাররফ। তিনি স্পেশাল সার্ভিসেস গ্রুপের একটি সদ্য তৈরী কমান্ডো দলের ৮০০০ সৈন্যের এক বিশেষ গ্যারিসনকে বাইলাফন্ড গিরিবর্ত্ম দখলের জন্য পাঠান। কিন্তু তীব্র যুদ্ধের পর পাকিস্তানি সেনা পিছু হটতে বাধ্য হয়। সেই বছর পাকিস্তান কায়েদ নামক তাঁদের একটি গুরুত্বপূর্ণ ঘাঁটি হাতছাড়া করে। অপারেশন রাজীব নামক এই যুদ্ধে ভারতের সর্বোচ্চ সাহসিকতার পুরস্কার পরমবীর চক্র লাভ করেন নায়েব সুবেদার বানা সিং। তিনি দিনের বেলায় খাড়া বরফের দেওয়ালে চড়ে উঁচুতে অবস্থিত কায়েদ নামে একটি পাকিস্তানি ঘাঁটি দখল করেন। তাঁর অতুলনীয় শৌর্যের প্রতি সম্মান দেখিয়ে শৃঙ্গটির নামকরন করা হয় বানা টপ৷


title: অপারেশন মেঘদূত

text: এই অভিযানে ভারতের দখলে থেকে এলাকা চলে আসে। ফলে ভারত দীর্ঘ সিয়াচেন হিমবাহ ও তার সমস্ত প্রশাখা হিমবাহ এবং সিয়াচেন হিমবাহের পশ্চিমদিকে অবস্থিত সালতোরো পর্বতশ্রেণীর সিয়া, বাইলাফন্ড, ও গ্যোং এই তিনটি প্রধান গিরিবর্ত্ম নিজেদের দখলে আনে। অপরদিকে পাকিস্তান সালতোরো পর্বতশ্রেণীর পশ্চিমদিকে অবস্থিত হিমবাহ উপত্যকাগুলিকে অধিকার করে। পাকিস্তান গ্যোং গিরিবর্ত্ম থেকে পাঁচ কিলোমিটার দক্ষিণ পশ্চিমে অবস্থিত হিমবাহ উপত্যকা দখলে রাখে। কিন্তু সালতোরো পর্বতশ্রেণী আরোহণ করে তাঁরা যেমন ভারতের দখলীকৃত এলাকায় আসতে পারেননি, ভারতও তাঁদের কৌশলগত সুবিধাজনক উচ্চ অবস্থান ছেড়ে যেতে পারেনি। এই দুই সেনাবাহিনীর সামরিক অবস্থানের মধ্যের সীমানারেখাকে প্রকৃত ভূমি অবস্থান রেখা বলা হয়।


title: পলিমরফিজম (কম্পিউটার বিজ্ঞান)

text: পলিমরফিজম বা বহুরূপতা একটি গ্রিক্ শব্দ যার অর্থ একাধিক আকার গ্রহণ করার ক্ষমতা। কম্পিউটার বিজ্ঞান-এ এটি প্রোগ্রামিং ভাষার একটি বৈশিষ্ট্য যার সাহায্যে একই ইন্টারফেসের সাহায্যে বিভিন্ন প্রকার তথ্য প্রসেস করা যায়। প্রোগ্রামিং ভাষায় এটি তথ্য ও ক্রিয়াকলাপ (ফাংশন) উভয়ক্ষেত্রে ব্যাবহুত হয়।


title: দ্য ব্রিজ অন দ্য রিভার কাওয়াই

text: দ্য ব্রিজ অন দ্য রিভার কাওয়াই () হল ডেভিড লিনের পরিচালিত ১৯৫৭ সালের একটি ব্রিটিশ-মার্কিন দ্বিতীয় বিশ্বযুদ্ধের চলচ্চিত্র যা ১৯৫২ সালে পিয়ের বুলের রচিত ফরাসি উপন্যাসের উপর ভিত্তি করে করা হয়েছে। চলচ্চিত্রটি একটি কথাসাহিত্যের কাজ, কিন্তু তার ঐতিহাসিক স্থাপনার জন্য ১৯৪২-৪৩ সালে বার্মা রেলওয়ে নির্মাণ অনুকরণ করা।


title: দ্য ব্রিজ অন দ্য রিভার কাওয়াই

text: ২য় বিশ্বযুদ্ধের সময় জাপান আধ্যুষিত (বর্তমান থাইল্যান্ড) কোন এক প্রিজন ক্যাম্পে যুদ্ধবন্দি ব্রিটিশ সৈন্যদের দিয়ে কাওয়াই নদীর উপর দিয়ে ব্রিজ নির্মাণের ভার দেওয়া হয় জাপানি কর্ণেল সাইটোর উপর। অবস্থার বিবেচনায় এই ব্রিজ তখন জাপানিদের কাছে গুরুত্বপূর্ণ। সময় সঙ্কট এবং ইগোর কারনে কর্ণেল সাইটোর নির্দেশ অফিসার, সাধারণ সৈন্য সবাইকে একসাথে কাজ করতে হবে। যুদ্ধবন্দি ব্রিটিশ সেনাদের দলপতি কর্ণেল নিকেলসন এতে আপত্তি জানান। তার এক কথা জেনেভা কনভেনশন অনুসারে কোন প্রিজনার অফিসার শারীরিক শ্রম দিতে বাধ্য নয়। যখন অন্যান্য সৈন্যদের ব্রিজ নির্মাণের কাজে পাঠানো হয়, তখন তিনি অফিসারদের কাজে যোগ না দেওয়ার নির্দেশ দেন। এতে ক্ষিপ্ত হয়ে কর্ণেল সাইটো তাকে "ওভেনে" লকড করে রাখেন, কোন রকম খাদ্য এবং পানি ছাড়া। ওভেন এক ধরনের টিনের ছোট বক্স বিশেষ। অন্যান্য অফিসারদের ডিটেনশনের ব্যবস্থা করেন।


title: দ্য ব্রিজ অন দ্য রিভার কাওয়াই

text: অফিসারদের লেবারের কাজ করার বিষয়ে যে কোন টাইপের কম্প্রোমাইজ প্রত্যাখ্যান করেন কর্ণেল নিকেলসন। অন্যদিকে সৈন্যদের অসহযোগিতা বা ইঞ্জিনিয়ারদের ব্যর্থতার কারনে কর্নেল সাইটো বুঝতে পারেন নির্দিষ্ট সময়ের পুর্বে ব্রিজ নির্মাণ অসম্ভব। তিনি বাধ্য হন কর্ণেল নিকেলসনের সাথে সমঝোতায় আসতে। ব্রিজ তৈরির কাজে ব্রিটিশ অফিসারদের স্বাধীনভাবে কাজ করার অনুমতি দেন।


title: দ্য ব্রিজ অন দ্য রিভার কাওয়াই

text: দায়িত্ব ও রুলের প্রশ্নে আপসহীন কর্ণেল নিকেলসন কাওয়াই নদীর উপর স্থায়ী, পূর্ণাঙ্গ ব্রিজ তৈরির কাজ শুরু করেন।


title: দ্য ব্রিজ অন দ্য রিভার কাওয়াই

text: এদিকে প্রিজন ক্যাম্প থেকে এক মার্কিন নেভি কমান্ডার শোয়ারজ পালাতে সক্ষম হন। আহত হলেও তিনি উদ্ধার হন। ভাল চিকিৎসা ও অন্যান্য সুজোগ সুবিধার জন্য মাউন্ট লাভালিয়া হসপিতালে সে নিজের পরিচয় গোপন করে এক মৃত ব্রিটিশ অফিসারের পোশাক পরে আসে। ব্রিটিশ ক্যাম্প (The Allies of WWII) কাওয়াই নদীর উপর ব্রিজ তৈরির খবর জানতে পেরে, তা ধ্বংসের জন্য মিশনে নামে। মিশনের দায়িত্ব পাওয়া মেজর ভার্ডেন, শোয়ারজের আসল পরিচয় জানতে পেরে তাকে তার সাথে মিশনে যেতে বাধ্য করেন।


title: ভগিনী ক্রিস্টিন

text: ভগিনী ক্রিস্টিন অথবা ক্রিস্টিনা গ্রীন্সটাইডেল (১৭ অগাস্ট ১৮৬৬— ২৭ মার্চ ১৯৩০) একজন শিক্ষিকা, সমাজসেবী এবং স্বামী বিবেকানন্দের অন্যতমা শিষ্যা ছিলেন। ২৪ ফেব্রুয়ারি ১৮৯৬ সালে ক্রিস্টিন মার্কিন যুক্তরাষ্ট্রের ডেট্রয়েট শহরে স্বামী বিবেকানন্দের বক্তৃতা প্রথম শোনেন যা তাঁকে সবিশেষ রূপে প্রভাবিত করে। ১৮৯৫ সালে বিবেকানন্দ তাঁকে ব্রহ্মচর্য-এ দীক্ষা প্রদাণ করেন।


title: ভগিনী ক্রিস্টিন

text:
১৯০২ সালে স্বামী বিবেকনন্দের মৃত্যুর আব্যহতি পূর্বে তিনি ভারতবর্ষে আগমন করেন। ১৯১১ সালে ভগিনী নিবেদিতার মৃত্যুর পর তিনি তাঁর নারী শিক্ষা বিদ্যালয়ের দায়িত্বভার গ্রহণ করেন। ১৯১৪ সাল অবধি ভারতে বসবাস করার পর তিনি ১৯১৪ সালে আমেরিকা ফিরে যান।
কিছু বিশেষজ্ঞ যেমন ভগিনী গার্গী , পরিব্রাজিকা ব্রজপ্রাণা মনে করেন,স্বামী বিবেকানন্দ ভগিনী ক্রিস্টিনকে নিজের মেয়ে মনে করতেন।


title: ভগিনী ক্রিস্টিন

text:
ভগিনী ক্রিস্টিন এর আসল নাম ছিল ক্রিস্টিনা গ্রিনস্টাইডেল। তিনি ১৮৬৬ সালে ১৭ আগস্ট জার্মানির নুরেমবার্গে জন্ম গ্রহণ করেন। তাঁর আরও পাঁচ জন ছোট বোন ছিল। তিন বছর বয়সে তাঁর পরিবার যুক্তরাষ্ট্রে চলে আসে। তারা মিশিগানের ডেট্রয়েট এ বসবাস শুরু করেন। তাঁর বাবা ছিলেন একজন জার্মান বিদ্বান ব্যক্তি। ক্রিস্টিনের বয়স যখন ১৭ তখন তাঁর বাবা মারা যান। পুরো পরিবারের দায়িত্ব ক্রিস্টিনকে নিতে হয়। ক্রিস্টিন ১৮৮৩ সালে ডেট্রয়েট পাবলিক স্কুল সিস্টেমে শিক্ষকতা শুরু করেন।
১৮৯৪ সালে ক্রিস্টিন ও তাঁর বন্ধু ম্যারি ফাঙ্কের ডেট্রয়েট এ স্বামী বিবেকানন্দের বেশ কিছু লেকচার শোনার সৌভাগ্য হয়। ২৪ ফেব্রুয়ারি তারা স্বামীজীর লেকচারে উপস্থিত ছিলেন। ক্রিস্টিন স্বামীজীর লেকচারে এমনই মোহিত হয়ে যান যে পরপর বেশ কিছু লেকচারে তিনি অংশগ্রহন করেন এবং স্বামীজির শিষ্যা হয়ে যান।তিনি পরবর্তীতে স্বামীজীর লেকাঁচারে প্রথমবারের মত উপস্থিত হবার অভিজ্ঞতা সম্পর্কে লিখেছেন—
Never have I heard such a voice, so flexible, so sonorous. It was the voice of God to me! That range of emotion, that silvery music—I have never heard in any other. It was sheer music...
It was the mind that made the first great appeal, that amazing mind! What can one say that will give even a faint idea of its majesty, its splendour? It was a mind so far transcending other minds, even of those who rank as geniuses... Its ideas were so clear, so powerful, so transcendental that it seemed incredible that they could have emanated from the intellect of a limited human being.


title: ভগিনী ক্রিস্টিন

text: ক্রিস্টিন আরও লিখেছিলেন,স্বামীজীর কথা শুনে আমি ভারতকেও ভালবাসতে শুরু করলাম।


title: ভগিনী ক্রিস্টিন

text: ক্রিস্টিন এ সম্পর্কে বলেন, Our love for India came to birth, I think, when we first heard [Swami Vivekananda] say the word, "India", in that marvellous voice of his. It seems incredible that so much could have been put into one small word of five letters. There was love, passion, pride, longing, adoration, tragedy, chivalry, heimweh, and again love. Whole volumes could not have produced such a feeling in others. It had the magic power of creating love in those who heard it. Ever after, India became the land of heart's desire.


title: ভগিনী ক্রিস্টিন

text:
স্বামীজী ডেট্রয়েট থেকে থাউজ্যাণ্ড আইল্যান্ড পার্কে চলে আসলে ক্রিস্টিন ও ফাঙ্কও সেখানে আসেন। সেখানে তারা প্রায় ১৮ টি লেকচার শোনেন।
থাউজ্যাণ্ড আইল্যান্ড পার্কে থাকার সময়ই ক্রিস্টিন কে বিবেকানন্দ দীক্ষা দান করেন। এ সময় ক্রিস্টিন বিবেকানন্দের প্রিয় শিক্ষার্থী হয়ে ওঠেন। সেখানে স্বামীজী যে পাঁচজনকে ব্রহ্মচর্য দীক্ষা দেন তাদের মধ্যে ক্রিস্টিন একজন।


title: ভগিনী ক্রিস্টিন

text: ১৯০২ সালের ৭ এপ্রিলে ক্রিস্টিন কলকাতায় পৌঁছান। পরেরদিন সকাল বেলায় তিনি বেলুড়মঠে আসেন এবং বিবেকানন্দের সঙ্গে সাক্ষাত করেন।সেদিন পুরো দিন তিনি বেলুড় মঠে ছিলেন। স্বামী ব্রহ্মানন্দের নোটবুক থেকে জানা যায়,ক্রিস্টিন মাঝে মাঝেই বেলুড় মঠে আসতেন এবং ১৮,২৩,২৫,২৬ এপ্রিল এবং ১ ও ৪ মে বেলুড় মঠ এসেছিলেন এবং পুরো দিন সেখানে ব্যয় করেছিলেন।


title: ভগিনী ক্রিস্টিন

text: গ্রীষ্মে কলকাতায় তীব্র উষ্ণ আবহাওয়ার কারণে স্বামীজী তাঁর পাশ্চাত্যের শিশ্যদেরকে মায়াবতী পাঠানোর সিদ্ধান্ত নেন। স্বামীজী নিজেও তাদের সাথে হিমালয়ে যেতে চেয়েছিলেন তবে পড়ে সিদ্ধান্ত পরিবর্তন করেন- যা ভগিনী নিবেদিতার জোসেফিন ম্যাকলিওডের নিকট ১৯ এপ্রিলে পাঠানো পত্র থেকে জানা যায়।


title: ভগিনী ক্রিস্টিন

text:
১৯০২ সালে ৫ মে ক্রিস্টিন এবং নিবেদিতা মায়াবতীর উদ্দেশ্যে যাত্রা করেন। স্বামীজী তাদের যাত্রা পথে খরচের জন্য ১৫০ টাকা বরাদ্দ করেন। তারা ১০ মে তারিখে মায়াবতী পৌঁছান।সেখানে মিসেস সেভিয়ার তাদেরকে উষ্ণ অভ্যর্থনা দেন। মায়াবতীতে তারা অন্যান্য সন্ন্যাসীদের সাথে ছিলেন।
নিবেদিতা জুনের মাঝামাঝি সময়ে কলকাতায় ফিরে এসে তাঁর বিদ্যালয়ে কাজ শুরু করেন যেটি ইতিমধ্যে চালু হয়ে গিয়েছিল। স্বামী বিবেকানন্দ ১৯০২ সালের ৪ জুলাই মৃত্যু বরন করেন।স্বামীজী ক্রিস্টিনকে সর্বশেষ পত্র লেখেন ২১ জুন(১৯০২) । জুলাইয়ের দ্বিতীয় সপ্তাহে ক্রিস্টিন নিবেদিতার পত্র হাতে পান। পত্রে নিবেদিতা লিখেছিলেন—
Tomorrow you will receive this news that will desolate your life. I can only tell Dear, that if my presence could keep you there, you were never absent from his side on Saturday ... Death came to him so beautifully on Friday night! A half hour's sleep after meditation, and he was gone!


title: ভগিনী ক্রিস্টিন

text:
বিবেকানন্দের মৃত্যুর পর ক্রিস্টিন কলকাতায় ফিরে আসেন। তিনি বোসপাড়া লেনের একটি বাড়িতে ওঠেন এবং নিবেদিতার বিদ্যালয়ে যুক্ত হন। এছাড়া তিনি বৃদ্ধ মহিলাদের সাহায্য শুরু করেন। তিনি ১৯১৪ সাল পর্যন্ত কলকাতা ছিলেন এবং এরপর যুক্তরাষ্ট্রে ফিরে যান।
১৯২৪ সালে ক্রিস্টিন পুনরায় কলকাতায় ফিরে আসেন। ফিরে এসে তিনি দেখেন তাঁর পরিচিত বোসপাড়া লেন সম্পূর্ণ বদলে গিয়েছে।এক দশক আগে তিনি যে বাড়িতে ছিলেন সে বাড়িটিও ধ্বংস হয়ে গিয়েছে।তিনি পুনরায় বিদ্যালয়ে যুক্ত হতে চাইলেও বিদ্যালয় কর্তৃপক্ষ তাঁর আবেদন প্রত্যাক্ষান করে। ক্রিস্টিন ৮, বোসপাড়া লেনে বিখ্যাত বিজ্ঞানী ও কৃষিবিদ বসিশ্বর সেনের বাড়িতে ওঠেন। বসিশ্বর সেন বা বসি সেন ক্রিস্টিন কে ‘মা’ ডাকতেন আর ক্রিস্টিন তাঁকে তাঁর ‘মানস পুত্র’ আখা দেন। ক্রিস্টিনকে জোসেফিন ম্যাকলিওড বাৎসরিক ৫০০ ডলার পাঠাতেন।ক্রিস্টিন তাঁর জীবনের একমাত্র সঞ্চিত সম্পদ জপমালা এবং স্বামীজীর লেখা চিঠি গুলো বোসিকে দিয়ে যান।এরপর তিনি আলমোরাতে চলে যান। সেখানে তিনি গভীর ভাবে ‘রাজযোগ’ অবলম্বন করতেন যা স্বামীজী তাঁকে নির্দেশ দিয়েছিলেন।


title: ভগিনী ক্রিস্টিন

text: ১৯২৮ সালের মার্চ মাস পর্যন্ত ক্রিস্টিন ভারতে ছিলেন।এরপর তিনি ক্রমাগত স্বাস্থ্যহানীর কারণে যুক্তরাষ্ট্রে ফিরে যেতে মনঃস্থির করেন। তিনি ডেট্রয়েটে ফিরে আসেন। সেখান থেকে নিউ ইয়র্কে যান। নিউ ইয়র্কে তিনি খুবই অসুস্থ হয়ে পড়েন এবং নার্সিং হোমে ভর্তি হন। ১৯৩০ সালের ২৭ মার্চ তিনি শেষ নিশ্বাস ত্যাগ করেন।


title: তিলাইয়া (প্রজাপতি)

text: তিলাইয়া (বৈজ্ঞানিক নাম: "Castalius rosimon") লাইসিনিডি (Lycaenidae) পরিবারভুক্ত ছোট প্রজাপতি। সাদা দেহের ওপর অসংখ্য ছোট-বড় কালো ফোঁটার জন্য এর নাম তিলাইয়া।


title: তিলাইয়া (প্রজাপতি)

text:
তিলাইয়ার প্রসারিত অবস্থায় ডানার মাপ ২৪-৩২ মিলিমিটার হতে পারে।
ভারতে প্রাপ্ত তিলাইয়া এর উপপ্রজাতি হল-
তিলাইয়া বেশ ধীরগতিতে ওড়ে এবং মাটির কাছাকাছি থাকতে পছন্দ করে। পাতা বা ফুলে দীর্ঘক্ষন বসে থাকে। সমুদ্রপৃষ্ঠের ২৫০০ মিটার উঁচুতেও থাকতে পারে।


title: তিলাইয়া (প্রজাপতি)

text: লতাগুল্ম , ঘাস, ছোট বুনো গাছের ফুল ও পাখির মল থেকে খাবার সংগ্রহ করে। এছাড়াও দুই রকমের কুল্গাছ Ziziphus mauritiana এবং ও মাটি ঘেঁষা ছোট ছোট ফুলের মধু আহার করে [[


title: তিলাইয়া (প্রজাপতি)

text:
সাধারণত বনাঞ্চলে এদের দেখা মেলে। দক্ষিণ এশিয়ার [[বাংলাদেশ]] ছাড়াও অন্যান্য দেশেও এদের দেখা যায়। উত্তর -পশ্চিমের শুষ্ক অঞ্চল ছাড়া সমগ্র ভারত এছাড়া শ্রীলঙ্কা, পাকিস্তান ও মায়ান্মারেও এদের দেখা পাওয়া যায়।
[[File:Common PierrotDSC 0032.JPG|thumb|left|Common Pierrot (তিলাইয়া)]]তিলাইয়ার মুখমণ্ডল সাদা ও চোখ কালো। সামনের ডানার নিচের দিকটা সাদা এবং তাতে বিভিন্ন আকারের কতগুলো ফোঁটা বা দাগ সুন্দরভাবে সাজানো থাকে। পেছনের ডানার ঠিক মাঝামাঝি কোনো ফোঁটা থাকে না। তবে নিচের প্রান্তে গোড়ার দিকে একটি উজ্জ্বল সবুজ গোলাকার ফোঁটা আছে। এদের পিছনের ডানায় খুব সরু, কালো আর সাদায় মেশানো একটা লেজ থাকে। ওপর দিক থেকে দেখলে ডানার গোড়া ধাতব সবুজ দেখায়। সামনের ও পেছনের ডানার প্রান্তে মোটা কালো বা কালচে-ধূসর রেখা থাকে; আর তাতে থাকে ছোট সাদা ফোঁটা। পুরুষ ও স্ত্রী দেখতে একই রকম হয়।


title: তিলাইয়া (প্রজাপতি)

text: স্ত্রী প্রজাপতি কচি পাতায় ডিম পাড়ে। প্রতি পাতায় একটি করে ডিম থাকে। অর্ধগোলাকার আকারের ডিমের রং সাদা এবং তাতে সবুজ আভা থাকে।


title: তিলাইয়া (প্রজাপতি)

text:
[[বিষয়শ্রেণী:বাংলাদেশের প্রজাপতি]]
[[বিষয়শ্রেণী:ভারতের প্রজাপতি]]
[[বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি]]
[[বিষয়শ্রেণী:আসামে প্রাপ্ত লাইসিনিডি গোত্রের প্রজাপতি]]


title: বিগ বস বাংলা

text: বিগ বস বাংলা ভারতের বাস্তবতা টেলিভিশন প্রোগ্রাম (রিয়েলিটি শো) বিগ বস সম্প্রচার এর বাংলা ভাষা সংস্করণ। এটি প্রথম নেদারল্যান্ডসে এনডেমোল দ্বারা উন্নত ছিল যা বিগ ব্রাদার বিন্যাস, অনুসরণ করে। বর্তমানে তার প্রথম পর্বে, এটি ইটিভি বাংলা, একটি বাংলা সাধারণ বিনোদন চ্যানেলে মিঠুন চক্রবর্তী দ্বারা পরিবেশিত করা হয়।


title: বিগ বস বাংলা

text: বিগ বস প্রতিযোগীরা একটি বিশেষভাবে নির্মিত বাড়িতে বাস করেন যা মহারাষ্ট্রের পুনে জেলার লোনাভেলা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চার টয়লেট বাথ রুম, একটি বাগান, পুল, কার্যকলাপ এলাকা এবং জিম আছে। বাড়ির বাসিন্দারা বিশ্বের বাকি থেকে বিচ্ছিন্ন হয়ে টিভি সংযোগ, কোন ফোন, কোন ইন্টারনেট সংযোগ, ঘড়ি, কলম বা কাগজ ছাড়া তিন মাস থাকেন। বসবাসকারীদের বাংলা ছাড়া অন্য ভাষায় কথা বলার অনুমতি দেওয়া হয় না। প্রতি সপ্তাহে, বাসিন্দাদের উচ্ছেদের জন্য তাদের সহকর্মীরা দুটি মনোনয়ন করেন, এবং যারা সবচেয়ে বেশি মনোনয়ন পায় তারা জনগনের ভোটে বাড়ি থেকে বেরিয়ে যায়। চূড়ান্ত সপ্তাহে, অবশিষ্ট বাসিন্দাদের মধ্যে একজনকে জনগন ভোট দিয়ে জয়যুক্ত করেন


title: প্রোগ্রামার দিবস

text:
প্রোগ্রামার দিবস কম্পিউটার প্রোগ্রামারদের একটি পেশাদার ছুটির দিন যা বিভিন্ন সফটওয়্যার ও প্রযুক্তবিষয়ক কোম্পানিতে পালন করা হয়। বছরের ২৫৬তম দিনে(হেক্সাডেসিমাল ১০০ বা ২) প্রোগ্রামার দিবস পালন করা হয়।সাধারণ বছরের সেপ্টেম্বরের ১৩ তারিখে এবং লিপ ইয়ারের ১২ তারিখ প্রোগ্রামার দিবস পালন করা হয়।
দিনটি রাশিয়াতে সরকারি ভাবে স্বীকৃত , এছাড়াও বাংলাদেশ, আর্জেন্টিনা, ইসরায়েল, চিলি, ব্রাজিল, মেক্সিকো, অস্ট্রিয়া, যুক্তরাষ্ট্র, যুক্তরাজ্য, ভারত, পোল্যান, ইটালি, কানাডা, মেক্সিকো, ফ্রান্স, নিউজিল্যান্ড, গুয়েতমালা, চীন, রোমানিয়া, উরুগুয়ে, জার্মানী, বেলজিয়াম, ক্রোয়েশিয়া সহ বিভিন্ন দেশে দিনটি পালন করা হয়।


title: প্রোগ্রামার দিবস

text: ২৫৬ সংখ্যাটি নির্বাচন করার কারণ ১ বাইটের সাহায্যে ২৫৬টি বিভিন্ন মান প্রকাশ করা যায় যেটা প্রোগ্রামারদের কাছে পরিচিত একটি সংখ্যা।


title: প্রোগ্রামার দিবস

text:
এই বিশেষ দিনটির কথা প্রথম উত্থাপন করেছিলেন ভ্যালেন্টিন বল্ট এবং মাইকেল কার্ভিকভ। এই দুজন ব্যক্তি ছিলেন Parallel Technologies এ web design company তে কর্মরত। ২০০২ সালের শুরুর দিকে তারা রাশিয়ান সরকারের নিকট একটি পিটিশন উত্থাপন করে এই দিনটিকে অফিশিয়াল ভাবে প্রোগ্রামার'স ডে ঘোষনা দেয়ার জন্য।
২৪ জুলাই, ২০০৯ সালে Ministry of Communications and Mass Media(Russia) সরকারিভাবে একে প্রোগ্রামার'স ডে হিসাবে ঘোষনা দেয়, এবং এই দিনটিকে সরকারি ছুটির দিন ঘোষণা করে।
১১ই সেপ্টেম্বর, ২০০৯ ইং এ রাশিয়ার প্রেসিডেন্ট Dmitry Medvedev আইন পাশ করার মাধ্যমে একে সরকারিভাবে স্বীকৃতি দেন।


title: ফোতু গিরিবর্ত্ম

text: ফোতু গিরিবর্ত্ম বা ফোতু লা হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিবর্ত্ম।


title: ফোতু গিরিবর্ত্ম

text: উচ্চতায় অবস্থিত এই গিরিবর্ত্ম ১ডি নং জাতীয় সড়কের সর্বোচ্চ বিন্দু। কার্গিল ও লেহর মধ্যে ফোতু ও নামিকা গিরিবর্ত্ম এই দুইটি প্রধান গিরিবর্ত্ম বর্তমান। ফোতু গিরিবর্ত্মের পূর্ব দিকে লামায়ুরু শহরটি অবস্থিত।


title: নামিকা গিরিবর্ত্ম

text: নামিকা গিরিবর্ত্ম বা নামিকা লা হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিবর্ত্ম।


title: নামিকা গিরিবর্ত্ম

text: কার্গিল ও লেহর মধ্যে উচ্চতায় সর্বোচ্চ ফোতু গিরিবর্ত্মের পরেই নামিকা গিরিবর্ত্মের স্থান (উচ্চতা ।


title: ডিরোজিও মেমোরিয়াল কলেজ

text: ডিরোজিও মেমোরিয়াল কলেজ () হাতিয়াড়া, রাজারহাট অঞ্চলে অবস্তিত একটি সাধারণ ডিগ্রী কলেজ। এখানে কলা, বাণিজ্য ও বিজ্ঞান বিষয়ে স্নাতক কোর্সগুলি করানো হয়। ১৯৬৬ সালে স্থাপিত এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।


title: ডিরোজিও মেমোরিয়াল কলেজ

text: কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত এবং AICTE দ্বারা "বি গ্রেড" প্রাপ্ত।


title: রবীন্দ্রতীর্থ

text: রবীন্দ্রতীর্থ হল একটি সাংস্কৃতিক কেন্দ্র। এটি নিউ টাউন, কলকাতার নারকেলবাগান অঞ্চলে অবস্থিত। এই কেন্দ্রটি রবীন্দ্রনাথ ঠাকুরের নামে উৎসর্গিত। এখানে রবীন্দ্রনাথের আঁকা ছবির স্থায়ী প্রদর্শনী আছে। এছাড়া এটি একটি আর্কাইভ ও গবেষণা কেন্দ্র। এখানে একটি অডিটোরিয়ামও আছে। রবীন্দ্রনাথের উপর যেসব ছাত্রছাত্রীরা গবেষণা করেন, তাঁদের থাকার জন্য এখানে ডরমিটরিও তৈরি করা হয়েছে। ২০১২ সালের ৮ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রবীন্দ্রতীর্থ উদ্বোধন করেন।


title: সিয়াচেন মুজতাঘ

text: সিয়াচেন মুজতাঘ পূর্ব কারাকোরাম পর্বতশ্রেণীর এক উপপর্বতশ্রেণী বিশেষ।


title: সিয়াচেন মুজতাঘ

text: সিয়াচেন মুজতাঘের উত্তরে শক্সগাম নদী, উত্তর-পশ্চিমে উর্দোক হিমবাহ, দক্ষিণ-পশ্চিমে সিয়াচেন হিমবাহ, দক্ষিণে টেরাম শের, দক্ষিণ রিমো হিমবাহ ও ইতালিয় টোল এবং পূর্বে ইয়ারকন্দ নদী অপবস্থিত। এই পর্বতশ্রেণীর সর্বোচ্চ শৃঙ্গ টেরাম কাংরি- ১।


title: সিয়াচেন মুজতাঘ

text: এই অঞ্চলের ৬০% এলাকা চীনের ও বাকি ৪০% এলাকা ভারতের অধিকারে। সিয়াচেন দ্বন্দ্ব শুরু হলে পাকিস্তান ভারতের অধিকৃত এলাকা নিজেদের বলে দাবী করে এসেছে। অপর দিকে ভারত চীনের অধিকৃত এলাকার ওপর নিজের দাবী জানিয়ে এসেছে। ভারত তার অধিকৃত এলাকা জম্মু ও কাশ্মীর প্রদেশের অংশ হিসেবে প্রশাসন চালায়। চীন নিজেদের অধিকৃত এলাকায় জিনজিয়াং প্রদেশের অংশ হিসেবে প্রশাসন চালায়।


title: অষ্টম জাতীয় সংসদ নির্বাচন, ২০০১

text: অষ্টম জাতীয় সংসদ নির্বাচন ২০০১ আক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।


title: ঘেন্ট কাংরি

text: ঘেন্ট কাংরি কারাকোরাম পর্বতশ্রেনীর শাখা সালতোরো পর্বতশ্রেণীতে অবস্থিত এক পর্বতশৃঙ্গ।


title: ঘেন্ট কাংরি

text: ঘেন্ট কাংরি সিয়াচেন হিমবাহের পশ্চিম দিকে অবস্থিত। এই পর্বতের অবস্থান স্থানাঙ্ক


title: ঘেন্ট কাংরি

text: ১৯৬১ খ্রিষ্টাব্দের ৪ঠা জুন এরিক ওয়াসাখের নেতৃত্বে অস্ট্রিয়ার এক পর্বতারোহী দলের সদস্য উল্ফগ্যাং আক্সট ঘেন্ট কাংরির পশ্চিম শৈলশিরা বরাবর একা সর্বপ্রথম শৃঙ্গে আরোহণ করেন।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: সপ্তম জাতীয় সংসদ নির্বাচন, জুন ১৯৯৬

text: সপ্তম জাতীয় সংসদ নির্বাচন জুন, ১৯৯৬, জুন ১২, ১৯৯৬ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ২৮১জন সতন্ত্র প্রার্থীসহ ৮১টি দল থেকে মোট ২৫৭৪ জন প্রার্থী নির্বাচনে অংশ নেয়। ৩০০টি আসনের মধ্যে আওয়ামী লীগ ১৪৬টি আসনে জয়লাভ করে এককভাবে সরকার গঠন করে। উক্ত নির্বাচনে সতন্ত্র প্রার্থীরা ০.৬৭% এবং দলীয় প্রার্থীরা ৭৪.৮২% ভোট লাভ করে।


title: ডেভিড ক্যামেরন

text: ডেভিড উইলিয়াম ডোনাল্ড ক্যামেরন (; ; জন্ম: ৯ অক্টোবর, ১৯৬৬) লন্ডনে জন্মগ্রহণকারী যুক্তরাজ্যের বিশিষ্ট রাজনীতিবিদ। তিনি ২০১০ থেকে ২০১৬ সাল পর্যন্ত যুক্তরাজ্যের প্রধানমন্ত্রীর দায়িত্ব পালন করেছেন। তিনি কনজারভেটিভ পার্টির নেতৃত্বে ছিলেন। সংসদীয় আসন উইটনি এলাকা থেকে সংসদ সদস্য হিসেবে নির্বাচিত হন। ২০১৬ সালে অনুষ্ঠিত যুক্তরাজ্যের ইউরোপীয় ইউনিয়ন ত্যাগ শীর্ষক গণভোটে সংখ্যাগরিষ্ঠ ভোটাররা ত্যাগের পক্ষ ভোট দেয়ার পর তিনি পদত্যাগ করেন।


title: ডেভিড ক্যামেরন

text: লন্ডনে জন্মগ্রহণ করলেও ক্যামেরন বড় হন বার্কশায়ারে। অক্সফোর্ড বিশ্ববিদ্যালয়ে অধ্যয়ন করেন।


title: ডেভিড ক্যামেরন

text: কার্লটন টিভি’র গবেষক হিসেবে কাজ করেন তিনি। নরম্যান ল্যামন্ট ও মাইকেল হাওয়ার্ডের ন্যায় রক্ষণশীল রাজনীতিবিদদের পরামর্শকের দায়িত্ব পালন করেন।


title: ডেভিড ক্যামেরন

text: ২০০১ সালের সাধারণ নির্বাচনে উইটনি আসন থেকে প্রতিদ্বন্দ্বিতা করে সংসদ সদস্যরূপে নির্বাচিত হন। এ আসনে ১৯৯৭ সালে প্রতিদ্বন্দ্বিতা করলেও পরাজিত হয়েছিলেন ক্যামেরন। ডিসেম্বর, ২০০৫ সালে কনজারভেটিভ পার্টির দলনেতা নির্বাচিত হন। একই সালে স্বল্পকালীন সময়ের জন্য ছায়া মন্ত্রীসভায় অন্তর্ভুক্ত হন।


title: ডেভিড ক্যামেরন

text: ৬ মে, ২০১০ তারিখে অনুষ্ঠিত সাধারণ নির্বাচনে ক্যামেরন কনজারভেটিভ দলকে নেতৃত্ব দেন। ঐ নির্বাচনে যে-কোন দলের চেয়ে সর্বোচ্চসংখ্যক ভোট ও ৩০৬ আসন লাভ করে। কিন্তু সরকার গঠনের জন্য সংখ্যাগরিষ্ঠতা দেখাতে পারেনি তাঁর দল ও ঝুলন্ত সংসদ ব্যবস্থা গড়ে উঠে। ফলশ্রুতিতে পাঁচ দিনের আলোচনান্তে লিবারেল ডেমোক্র্যাটসদেরকে সাথে নিয়ে জোট সরকার গঠন করতে বাধ্য হন। দ্বিতীয় বিশ্বযুদ্ধের পর এই প্রথম যুক্তরাজ্যে জোট সরকার ব্যবস্থা গঠিত হয়। ১১ মে, ২০১০ তারিখে সাবেক প্রধানমন্ত্রী গর্ডন ব্রাউন পদত্যাগ করেন ও তাঁর সুপারিশমাফিক রাণী দ্বিতীয় এলিজাবেথ ডেভিড ক্যামেরনকে সরকার গঠনের আমন্ত্রণ জানান। ১০ ডাউনিং স্ট্রিটের প্রথম ভাষণে লিবারেল ডেমোক্র্যাটস দলের সাথে জোট সরকার ব্যবস্থা প্রবর্তনের ইচ্ছা পোষণ করেন। ঐদিনই শপথ গ্রহণের মাধ্যমে ৪৩-বছর বয়সী ডেভিড ক্যামেরন যুক্তরাজ্যের প্রধানমন্ত্রী হিসেবে ক্ষমতায় আরোহণ করেন। ১৯৮ বছর পূর্বে ১৮১২ সালে নিযুক্ত আর্ল অব লিভারপুলের পর ব্রিটেনের ইতিহাসে মধ্যে তিনিই সর্বকনিষ্ঠ প্রধানমন্ত্রীরূপে দায়িত্ব পেয়েছেন। নির্বাচিত হয়েই ক্যামেরন সরকার ঘোষণা করে যে বাজেট ঘাটতি মোকাবেলায় £৬.২ বিলিয়ন পাউন্ড-স্টার্লিংয়ের সমপরিমাণ সম্পদ ছাটাই করা হবে।


title: ষষ্ঠ জাতীয় সংসদ নির্বাচন, ফেব্রুয়ারি ১৯৯৬

text: ষষ্ঠ জাতীয় সংসদ নির্বাচন ১৯৯৬, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ২৭৮টি আসন লাভ করে। ফ্রিডম পার্টি ১টি ও সতন্ত্র প্রার্থীরা ১০টি পায়। এছাড়া ১০টি আসনের ফলাফল অসমাপ্ত থাকে ও আদালতের রায়ে একটি আসনের নির্বাচন স্থগিত করা হয়েছিল। পরবর্তীতে নিরপেক্ষ নির্বাচন জুনে অনুষ্ঠিত হয়। সংসদের প্রধান বিরোধী দলীয় নেতা ছিলেন, কর্নেল (অব:) ফারুক ও চীফ হুইপ ছিলেন খন্দকার দেলোয়ার হোসেন। ষষ্ঠ জাতীয় সংসদ নির্বাচনে প্রধান নির্বাচন কমিশনার ছিলেন বিচারপতি এ কে এম সাদেক।


text: নির্বাচিত সরকারের প্রথম সংসদ অধিবেশন শুরু হয়েছিল ১৯শে মার্চ ১৯৯৬ সালে এবং অধিবেশন স্থায়ী ছিল চার কার্যদিবস ২৫শে মার্চ ১৯৯৬ সাল পর্যন্ত। ৩০শে মার্চ ১৯৯৬ সালে সংসদ বিলুপ্ত ঘোষণা করা হয়। সংসদ স্থায়ী ছিল মাত্র ১২ দিন।


text: পঞ্চম জাতীয় সংসদ নির্বাচনে বাংলাদেশ জাতীয়তাবাদী দল জয় লাভ করে সরকার গঠন করে। ১৯৯৩ সালে সর্বপ্রথম জামায়াত এবং তারপর আওয়ামী লীগ সংসদ সচিবালয়ে পরবর্তী নির্বাচনগুলোকে নিরপেক্ষ ও গ্রহণযোগ্য করার জন্য তত্বাবধাক সরকার বিল পেশ করে। তৎকালীন খালেদা জিয়া নেতৃত্বাধীন বিএনপি সরকার এই দাবি মেনে নেয় নি। কমনওয়েলথ ও অন্যান্য সংস্থা সরকার ও বিরোধীদলগুলোর সাথে সমঝোতার চেষ্ঠা করে ব্যার্থ হন। পরবর্তীতে বিভিন্ন সহিংস ঘটনার মধ্যে এবং বিরোধীদলগুলোর প্রবল প্রতিবাদ ও নির্বাচন বর্জনের পরও ১৫ ফেব্রুয়ারি, ১৯৯৬ সালে ষষ্ঠ জাতীয় সংসদ নির্বাচন অনুষ্ঠিত হয়। ২৪, ২৫ ও ২৬ ফেব্রুয়ারি বিরোধী দলের আহ্বানে দেশব্যাপী অসহযোগ পালিত হয়৷ ৩ মার্চ জাতির উদ্দেশে ভাষণে খালেদা জিয়া ষষ্ঠ জাতীয় সংসদের প্রথম অধিবেশনে তত্ত্বাবধায়ক সরকারের বিল আনার ঘোষণা দেন৷


text: প্রধানমন্ত্রীর পরামর্শক্রমে ৩০ মার্চ রাষ্ট্রপতি ষষ্ঠ জাতীয় সংসদ ভেঙে দেয় এবং খালেদা জিয়া পদত্যাগ করেন৷ রাষ্ট্রপতি সাবেক প্রধান বিচারপতি মুহাম্মদ হাবিবুর রহমানকে তত্ত্বাবধায়ক সরকারের প্রধান উপদেষ্টা নিয়োগ করেন৷ তত্ত্বাবধায়ক সরকারের অধীন পরবর্তী নির্বাচনে আওয়ামী লীগ জয় লাভ করে সরকার গঠন করে।


title: কে১২

text: কে১২ সালতোরো পর্বতশ্রেণীর দ্বিতীয় সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একষট্টিতম ।


title: কে১২

text: কে১২ পর্বত সিয়াচেন হিমবাহের দক্ষিণ পশ্চিমে অবস্থিত। কে১২ হিমবাহটি কে১২ পর্বতের উত্তরপূর্ব ঢালে অবস্থিত এবং এই হিমবাহ সিয়াচেন হিমবাহে মিলিত হয়। এই পর্বতের পশ্চিম ঢালের বরফ বাইলাফন্ড হিমবাহে এসে জমা হয় ও পরে ডানসাম নদীকে পুষ্ট করে।


title: কে১২

text: ১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তাঁরা আরোহণের প্রচেষ্টা করেননি। ১৯৬০ ও ১৯৭১ খ্রিষ্টাব্দে এই পর্বতে দুই বার শৃঙ্গ জয়ের ব্যর্থ অভিযান হয়। ১৯৭৪ খ্রিষ্টাব্দে এক জাপানী পর্বতারোহী দলের হয়ে শিনিচি তাকাগি ও সুতোমু ইটো প্রথম শীর্ষে আরোহণ করেন কিন্তু নিচে নামার সময় তাঁরা পড়ে গিয়ে মারা যান। তাঁদের মৃতদেহ উদ্ধার করাও সম্ভবপর হয়নি। ১৯৭৫ খ্রিষ্টাব্দে অপর এক জাপানী পর্বতারোহী দল দ্বিতীয়বার এই পর্বতের শীর্ষে আরোহণ করেন।


title: কে১২

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: নবাব সিরাজউদ্দৌল্লা (চলচ্চিত্র)

text: নবাব সিরাজউদ্দৌল্লা হল ১৯৬৭ সালে মুক্তিপ্রাপ্ত বাংলাদেশী ঐতিহাসিক নাট্যধর্মী চলচ্চিত্র। এটি বাংলাদেশের পটভূমিতে নির্মিত প্রথম ঐতিহাসিক গল্পের চলচ্চিত্র। চলচ্চিত্রটি পরিচালনা করেন বাংলাদেশের বিখ্যাত চলচ্চিত্রকার, কাহিনীকার ও সঙ্গীত পরিচালক খান আতাউর রহমান। ছবিটিতে "নবাব সিরাজউদ্দৌল্লা" চরিত্রে অভিনয় করেছেন আনোয়ার হোসেন। এছাড়া অন্যান্য ভূমিকায় অভিনয় করেন আনোয়ারা, আতিয়া চৌধুরী, এবং খান আতাউর রহমান।


title: নবাব সিরাজউদ্দৌল্লা (চলচ্চিত্র)

text:
ছবিটি মুক্তির পর অভিনেতা আনোয়ার হোসেন বাংলাদেশের চলচ্চিত্র ভূবনে "নবাব সিরাজউদ্দৌলা" ও চলচ্চিত্রপ্রেমীদের বাংলার মুকুটহীন নবাব খ্যাতি লাভ করেন।
ছবিটির সঙ্গীত পরিচালনা করেন খান আতাউর রহমান। গানের কথা লিখেছেন অক্ষয় মৈত্র, রমেশচন্দ্র মজুমদার, শচীন্দ্রনাথ সেনগুপ্ত, মোঃ নেজামতউল্লাহ, ও সিকান্দার আবু জাফর।


title: কাঁচের দেয়াল

text: কাঁচের দেয়াল, ১৯৬৩ সালে মুক্তিপ্রাপ্ত একটি বাংলা চলচ্চিত্র। তৎকালীন পূর্ব পাকিস্তান আমলে মুক্তিপ্রাপ্ত এ চলচ্চিত্রটি রচনা, চিত্রনাট্য ও পরিচালনা করেন জহির রায়হান। ছবিটিতে অভিনয় করেছিলেন আনোয়ার হোসেন, সুমিতা দেবী, খান আতাউর রহমান প্রমুখ।